Edukacije – Centar za bioetičke studije\nSeminar ”Bioetika u učionici”\nCentar za bioetičke studije u saradnji sa UNESKO Katedrom za bioetiku za Evropu organizovao je dva seminara ”Bioetika u učionici”. Seminar je bio namenjen nastavnicima u srednjim školama. Prvi seminar je realizovan u aprilu 2015., a drugi u novembru 2016. godine.\nRadionica ”Zaštitimo planetu”\nSaradnici Centra za bioetičke studije su u vrtiću ”Ciciban” na Voždovcu realizovali radionicu za najmlađe naše sugrađane. Naši saradnici su u uvodnom delu radionice na kreativan način predstavili pojmove reciklaže i odlaganja otpada (plastičnih flaša, čepova, itd.). Nakon upoznavanja sa ovim pojmovima, bioetičari i mališani dekorisali su kutiju u kojoj će od sada deca, ali i zaposleni u vrtiću, moći da odlažu plastične flaše. Sortiranje otpada i njegovo odlaganje deci nisu nepoznati, a ovom radionicom je našim najmlađim sugrađanima još jednom skrenuta pažnja na značaj te prakse. Radionica je imala naziv ”Zaštitimo planetu”, a jedan od njenih ciljeva je da pokaže da u nekim bioetičkim principima mogu da se edukuju i najmlađi.\nKontinuirano medicinska edukacija ”Dostupnost lekova za retke bolesti: etička pitanje i regulatorna ograničenja u pedijatrijskoj populaciji”.\nCentar za bioetičke studije u saradnji sa UNESKO Katedrom za bioetiku za Evropu i Kembridž radnom grupom za bioetičku edukaciju 12. juna 2017. godine u Velikoj Sali Instituta društvenih nauka. organizovao je Kontinuiranu medicinsku edukaciju pod nazivom ”Dostupnost lekova za retke bolesti: etička pitanje i regulatorna ograničenja u pedijatrijskoj populaciji”.\nKontinuirano medicinska edukacija ”Novi etički izazovi u istraživanjima koja uključuju ljude”\nCentar za bioetičke studije u saradnji sa UNESKO Katedrom za bioetiku za Evropu i Kembridž radnom grupom za bioetičku edukaciju, 16. maja 2016. godine u Velikoj Sali Instituta društvenih nauka. organizovao je Kontinuiranu medicinsku edukaciju pod nazivom ”Novi etički izazovi u istraživanjima koja uključuju ljude”. Edukaciji su prisustvovali prevashodno lekari, farmaceuti i filozofi.\nPomenute edukacije finansirane su od strane Zavoda za unapredjenje obrazovanja i vaspitanja Republike Srbije, Zdravstvenog saveta Republike Srbije i kompanije Richter Gideon.


Problem frilensera rešiv, a trebalo bi da vodi i unapređenju i pravičnosti celog poreskog sistema\nPovodom aktuelnog problema frilensera, Ne davimo Beograd je na okruglom stolu predstavio svoj predlog rešenja pitanja koje pogađa veliki broj radnika na internetu. Ovaj predlog deo je šire inicijative pokreta za pravedan poreski sistem.\nNa diskusiju su govorili Jelena Jerinić, vanredna profesorka Pravnog fakulteta Univerziteta Union u Beogradu i koordinatorka našeg pravnog tima, kao i Svetislav Kostić, vanredni profesor Pravnog fakulteta Univerziteta u Beogradu i član pravnog tima i Socio-ekonomske grupe Ne davimo Beograd.\nPolazna osnova Ne davimo Beograd je stav da poreski sistem mora biti i efikasan po državu i društvo, tako da obezbedi stabilne prihode za pružanje javnih usluga i javnih dobara građanima, ali mora i da se osavremeni kako bi pospešio i omogućio korišćenje novih tehnologija za sticanje zarade građana. Međutim, pre svega mora da bude pravedan.\nPozdravljamo otpočinjanje pregovora države sa frilenserima i podsećamo na predloge mera koje smo ranije izneli a koje bi država mogla i morala odmah da sprovede.\nZakonsku amnestiju za sve one građane kojima, kad se naplati porez, ostaje manje novca od minimalne zarade. Ustav Srbije jasno predviđa da se obaveza plaćanja poreza zasniva na ekonomskoj moći obveznika, a primena ovakvog poreskog zakonodavstva nedvosmisleno krši ovo načelo. Takođe, amnestija mora važiti sve do početka primene novih propisa kojima bi se uvažile elementarne potrebe ovih građana.\nDoprinosi za obavezno socijalno osiguranje ne mogu se naplaćivati onima kojima samo zakonodavstvo nije omogućilo da ostvare prava od doprinosa koje im sada traži da plate. Stoga, zahtevamo hitno donošenje zakonske amnestije za sve one naše sugrađane koji su se našli u ovakvoj situaciji.\nSrpsko poresko zakonodavstvo pruža značajne mogućnosti da se poreska dugovanja firlensera svedu na prihvatljiviju meru, a da se pri tome očuva ravnopravnost svih učesnika na tržištu. Primera radi načelo da se poreske činjenice tumače prema njihovoj ekonomskoj suštini otvara prostor da se poreske obaveze frilensera odrede primenom pravila koja su predviđena za preduzetnike, što bi u mnogome olakšalo izmirivanje poreskih dugovanja ovih osoba.\nNe davimo Beograd ukazuje da je navedene mere moguće doneti veoma brzo putem posebnih zakona koje bi Skupština Srbija morala da izglasa što pre kako bi se problem starih dugovanja frilensera nedvosmisleno uredio.\nNe davimo Beograd upozorava da se ne sme dozvoliti da brojni uočeni problemi ostanu samo tema jednokratnih političkih prepucavanja i poziva da se otpočne rad na temeljnoj reformi sistema koja će nam obezbediti pravično oporezivanje za sve građane. Upravo zato je Ne davimo Beograd i ranije u svom saopštenju, ali i sada podvukao da se među kategorijom frilensera nalazi veliki broj naših sugrađana koji su zaposleni, ali koji samostalnim pružanjem usluga van radnog vremena dopunjuju svoje kućne budžete i obezbeđuju time pristojan život svojim porodicama.\nNaš postojeći poreski sistem uopšte ne vodi računa o ovim našim sugrađanima i podvrgava ih neprimereno visokom poreskom opterećenju. Svaka poreska reforma bi morala da počiva na polaznoj osnovi neophodnosti uvođenja opšteg neoporezivog egzistencijalnog minimuma, koji je u ovom trenutku pružen samo u slučaju prihoda iz radnog odnosa (zarade), ali ne i kod svih drugih oblika prihoda po drugim osnovama, čime su brojni naši sugrađani koji nisu u radnom odnosu i dovedeni u očajnu situaciju.\nPozivamo i vlast i učesnike u pregovorima da ove predloge uzmu u razmatranje. Poreski sistem mora biti pravično izbalansiran i zasnovan na ekonomskoj moći građana, a ovo su mere koje bi mogle da vode u tom smeru. Ne davimo Beograd će u narednom periodu predstaviti i druge predloge unapređenja poreskog sistema, koji se ne tiču samo oblasti koja muči frilensere, koji bi bi doprineli društvenoj jednakosti.


Kancelarija za KiM: Šta treba da se desi da bi međunarodna zajednica zaštitila Srbe? - Kosovo Online\nKancelarija za KiM: Šta treba da se desi da bi međunarodna zajednica zaštitila Srbe?\n13. Jun 2022. • 12:12\nPovodom napada na srpske mladiće iz Patreša reagovala je Kancelarija za KiM, navodeći da se Srbi orkestrirano napadaju pod dirigentskom palicom Aljbina Кurtija koji to čini svakodnevno, zapaljivim rečnikom, pravići tako od naših građana legitimne mete.\nU saopštenju se ističe da je sinoćnji incident, u kojem su dvojica mladića srpske nacionalnosti iz Parteša Božidar S. i Velibor D. brutalno napadnuti kada je na njih nožem nasrnuo muškarac albanske nacionalnosti, veoma zabrinuo i uneo nemir među srpski narod u Кosovskom Pomoravlju.\n"Ovaj napad dešava se nakon serije etničkih incidenata usmerenih prema Srbima na КiM kojima smo svedočili prethodnog vikenda, a na koje su ostali nemi i predstavnici iz Prištine, ali i međunarodne zajednice", navodi se u saopštenju.\nNapominju da su više puta upozoravali da nereagovanje i politika nekažnjavanja stimulativno deluje na podizanje tenzija na terenu, koje su sada kulminirale napadom na dvojicu srpskih mladića.\n"Šta treba da se desi da predstavnici međunaridne zajednice ozbiljno shvate povećanje broja etnički motivisanih incidenata i preduzmu korake iz svoje nadležnosti da zaštite Srbe na КiM?", saopštila je Kancelarija.\nNema sumnje, dodaju, da se Srbi orkestrirano napadaju pod dirigentskom palicom Aljbina Кurtija koji svojim zapaljivim rečniku svakodnevno napada Srbe i od njih pravi legitimne mete.\n"Sramno je i nedopustivo da se u 21. veku i u srcu Evrope, naočigled čitave međunarodne zajednice, odvija otvoreno nasilje koje ima za cilj da etnički očistiti terotoriju КiM od Srba. Nasilnici se ne kažnjavaju, zločini prema Srbima se ne osuđuju i to je velika fleka na obrazu međunarodnih zvaničnika", zaključuje se u saopštenju Kancelarije.\nKancelarija za KiM napad Aljbin Kurti međunarodna zajednica\nIzbodena dvojica srpskih mladića iz Parteša\nDvojica srpskih mladića iz Parteša kraj Gnjilana Božidar Stanković i Velibor Dimić napadnuti su sinoć nožem, nanete su im teške telesne povrede, ali nisu životno ugroženi, prenosi RTV Puls.\nKancelarija za KiM: Bezbednosna situacija u pokrajini na velikom ispitu\nObijene dve prodavnice u Velikoj Hoči; Kancelarija za KiM: Ekonomski udar na Srbe


Piše: Nadie Ahmeti (priredila Amra Zejneli)\nPrivatizacija 75 odsto akcija Pošte i Telekoma Kosova (PTK) nalazi se pred propašću i proces treba da počne od nule, smatraju ekonomski stručnjaci na Kosovu.\nDva puta za redom opozicija u Skupštini Kosova 'blokira' prodaju akcija PTK-a, ne glasajući za izveštaj vladine Komisije za privatizaciju 75 odsto akcija ove kompanije, koja se smatra najprofitabilnijom u zemlji.\nVlada Kosova je aprila prodala ovu kompaniju za 277 miliona evra konzorcijumu koji čine nemački "Axos Capital" i britanski "Najafi Company".\nNakon što je tri puta odloženo potpisivanje ugovora između izvršne vlasti i ovih konzorcijuma, 30. septembar je četvrti rok da se ugovor potpiše.\nEkonomski stručnjak, Ibrahim Rexhepi, smatra da je privatizacija PTK-a pred propašću.\n„Kada se uzme u obzir tvrdoglavost nekoliko političkih partija, ali i pojedinaca u vladajućoj koaliciji, onda nisam optimista da će se ovaj proces okončati onako kako je to isplanirala Vlada Kosova. Procesu preti propast“, kazao je on.\nOn dodaje da će ova privatizacija teško proći kroz Skupštinu, a naročito je zabrinjavajuće to što je predsednik ove institucije, Jakup Krasniqi, izjavio da neće učestvovati u procesu glasanja prodaje PTK-a.\nProfesor na Univerzitetu Prištine, Muhamet Sadiku navodi i da ceo proces privatizacije PTK-a bi trebalo da počne od nule.\nPo njegovim rečima, treba se početi sa usvajanjem posebnog zakona u Skupštini Kosova, kako bi se regulisala sva pitanja koja su u vezi sa privatizacijom PTK-a.\n„Čudno je kako jedan uspešan biznis zbog nedostatka odgovorne vladavine postane izvor konflikata i različitih afera. Prema tome, smatram da je došlo vreme da se malo odustane od privatizacije PTK-a, i da se nauči lekcija na dosadašnjim neuspesima. Proces se treba vratiti na nulu zato što je u javnosti ovo neuspeh“, kazao je Sadiku.\nOn dodaje da ukoliko se nastavi sa ovakvom situacijom, proces PTK-a može da destabilizuje političku scenu.\n„Ova privatizacija se pretvorila u političku igru. Politička scena na Kosovu se deli na pola i ukoliko se nastavi sa ovim, moglo bi doći do destabilizacije institucija. Prema tome, proces se treba prekinuti i krenuti od nule“, dodaje Sadiku.\nOvaj proces su od samog početka pratile polemike u javnosti, a naročito između vlade i opozicije.\nSkupština Kosova u prošlosti, kaže Ibrahim Rexhepi, nijednom nije usvojila jednu održivu odluku, koja bi naložila početak procesa prodaje 75 odnosno akcija PTK-a.\n„Ovo pitanje je regulisano putem Zakona o budžetu što je nonsens u parlamentarnoj praksi na Kosovu, s obzirom da do privatizacije javnih preduzeća dolazi posebnim odlukama skupštine, a ne pod nekim zakonom, a posebno ne Zakonom o budžetu, čija je održivost samo tokom jedne fiskalne godine, a ne duže“, kazao je Rexhepi.\nOvakva situacija u Skupštini može dovesti i do blokade rada ove institucije, što bi potom prouzrokovalo vanredne izbore.


INICIJATIVA ZA POMOĆ SEKTORU JAVNOG PREVOZA PUTNIKA\nDrumski transport putnika ima izuzetno veliku važnost za društvo i privredu u Republici Srbiji. Sumirajući poslovne pokazatelje i prikupljene stavove prevoznika vezane za okolnosti poslovanja u 2020.godini i vreme pandemije izazvane virusom COVID 19, nedvosmisleno se uočava da su opravdani zahtevi prevoznika usmereni ka Vladi Republike Srbije za neophodnu sektorsku pomoć u cilju prevazilaženja poslovnih problema i opstanka na tržištu. Nadamo se da će kroz konstruktivan razgovor biti usaglašen nivo i modeli pomoći usmereni prema poslodavcima u sektoru.\nNeophodne sektorske mere u drumskom transportu putnika 737 kB\nZaključi Okruglog stola Bezbednost saobraćaja u javnom prevozu Novembar 2019.god 764 kB\nИницијатива за доношење гранских мера за сектор јавног превоза путника у друмском саобраћају\nNa sastanku Odbora direktora Poslovnog udruženja drumskog saobraćaja „Srbijatransport“ Beograd koji je održan 04. juna 2020. godine, posle niza analiza i konsultacija sa poslodavcima u sektoru javnog prevoza putnika u drumskom saobraćaju sagledana je poslovna pozicija delatnosti javnog prevoza putnika i usaglašeni predlozi mera za neophodnu sektorsku pomoć.\nUvažavajući interese korisnika usluga prevoza, društvenu odgovornost autobuskih prevoznika i funkciju delatnosti u društvu, zaključak je da je od velikog opšteg interesa donošenje posebnih sektorskih mera za pomoć autobuskim prevoznicima u Republici Srbiji. Konstatovano je da je neophodno odgovorno delovanje prevoznika na iznalaženju predloga i mera koje su minimalno neophodne u cilju održavanja delatnosti, realno ostvarive i u opštem interesu.\nSagledavajući sadašnje stanje u društvu, predhodne i postojeće probleme u poslovanju prevoznika, nagomilane gubitke u vreme zabrane rada i gubitke koji su evidentni posle ukidanja vanrednog stanja, doneti su predlozi granskih mera u sektoru javnog prevoza putnika u drumskom saobraćaju.\nDok se ne usaglase mere koje omogućavaju ekonomski održivo poslovanje u narednom periodu, ukazujemo na potrebu hitne, konkretne i odgovorne reakcije institucija u suzbijanju sive ekonomije i nelegalnog rada pojedinaca.\nPredlozi mera za sektor javnog prevoza 0 kB\nPočetak rada javno liniskog prevoza putnika međumesnog, gradskog, prigradskog i lokalnog drumskog saobraćaja u Srbiji\nVlada Srbije donela je Odluku o ublažavanju mera obavljanja JAVNOG PREVOZA PUTNIKA za vreme vanrednog stanja.\nU prilogu možete videti Obaveštenje i Odluke:\nObaveštenje Ministarstva o ublažavanju mera tokom vanrednog stanja od 30.04.2020.i\nInstrukciju Vlade za javni gradski, prigradski i lokalni prevoz od 28.04.2020.\nOdluku o ublažavanju mera obavljanja JAVNOG PREVOZA PUTNIKA za vreme vanrednog stanja od 30.04.2020.\nMolimo putnike da poštuju propisane odluke i instrukcije u cilji lične i društvene zdravstvene zaštite.\nObaveštenje Ministarstva o ublažavanju mera tokom vanrednog stanja od 30.04.2020 1533 kB\nInstrukciju Vlade za javni gradski, prigradski i lokalni prevoz od 28.04.2020. 237 kB\nOdluku o ublažavanju mera obavljanja JAVNOG PREVOZA PUTNIKA za vreme vanrednog s 117 kB\nInicijativa i predlozi za dopunu Paketa ekonomskih mera za sektora javnog prevoza putnika u Srbiji upućen 06.04.2020. godine\nInicijativu i molbu da se sektor javnog prevoza putnika posebno sagleda u procesu razrade ekonomskih mera za ublažavanje posledica po privredu usled pandemije COVID 19, jer je autobuskim prevoznicima zabranjen rad u vreme trajanja vanrednog stanja.\nSada preko 90% kapaciteta u sektoru ne radi i usled zabrane rada i ne postoji mogućnost tekućeg prihoda. Delatnost javnog prevoza putnika je niskoakumulativna, a naplata potraživanja je potpuno onemogućena. Istovremeno postoje veliki tekući troškovi a usled nelikvidnosti potpuno je nemoguće da prevoznici obezbede isplate zaposlenih u narednom periodu.\nInicijativa i predlozi za dopunu Paketa ekonomskih mera za sektor javnog prevoz 377 kB\nDostavljene inicijative Uniji poslodavaca Srbije\nUvažavajući Uniju poslodavaca Srbije kao reprezentativnog predstavnika poslodavaca, a imajući u vidu nagomilane probleme transportne privrede u sektoru javnog transporta putnika, kao i da se godinama unazad institucijama dostavljaju smislene inicijative koje su u opštem interesu društva, privrede, korisnika usluga, institucija i budžeta Republike Srbije, dostavili smo inicijative Uniji poslodavac Srbije, Sektoru za saobraćaj zbog objedinjavanja stavova predstavnika poslodavaca i privrede.\nPored ovoga, treba imati u vidu usvojene zaključke Socio-ekonomskog saveta za uređenje poslovnog okruženja u drumskom transportu.\nInicijativa za rešavanje problema u sektoru javnog prevoza putnika u drumskom saobraćaju\nInicijativa za rešavanje problema u sektoru javnog prevoza putnika u drumskom saobraćaju i zahtev za sastanak na kome bi analizom argumenata kreirali mere za uređenje poslovnog okruženja i predloge podsticaja unapređenja bezbednosti saobraćaja uz podizanje nivoa usluga koje koriste građani Srbije\nProsečna starost autobusa u Srbiji je preko 20 godina, prosečna starost profesionalnih vozača u sektoru je preko 55 godina uz evidentan nedostatak profesionalnih vozača u Srbiji a nivo bezbednosti saobraćaja je duplo gori nego u zemljama EU. Sektor javnog prevoza putnika posluje u ekonomski neodrživim uslovima, akciza na evrodizel gorivo je značajno veća od one koju prevoznici plaćaju u okruženju i EU, te je konkurentska pozicija privrede značajno ugrožena.\nSrpski prevoznici su suočeni sa nelojalnom konkurencijom a posebno zbog visokog iznosa akcize na evrodizel gorivo prevoznici su nekonkurentni na tržištu. Prioritetno je neophodno izjednačiti akcizu na evrodizel gorivo domaćim prevoznicima koji obavljaju komercijalnu delatnost drumskog transporta i sniziti na nivo prakse u EU i okruženju, po preporukama i direktivi 2003/96 EU - Evropskog parlamenta i saveta Evropske Unije\nNeophodno je da se za opstanak delatnosti uvedu subvencije za nabavku novih autobusa koji su po svojim karakteristikama prioritetno namenjeni za javni linijski prevoz putnika u drumskom saobraćaju. Subvencije procesuirati kroz olakšice snižavanja troškova poslovanja prevoznika pri nabavci novih vozila\nInicijativa 1031 kB\nČinjenice i podaci u vezi sa inicijativom 330 kB\nOkrugli sto „Bezbednost saobraćaja u javnom prevozu putnika“\nU organizaciji Saobraćajnog fakulteta i Unije poslodavaca Srbije 14. 11. 2019. godine, na Saobraćajnom fakultetu u Beogradu je održan okrugli sto na temu: „Bezbednost saobraćaja u javnom prevozu putnika“. Cilj okupljanja je da se sa stručnog aspekta identifikuju i analiziraju problemi bezbednosti saobraćaja u javnom prevozu putnika i daju smernice mogućih rešenja uočenih problema. Referate su podneli: Profesor Dr Krsto Lipovac; Goran Aleksić; Mirko Vučinić; Prodesor Dr Dalibor Pešić i Profesor Dr. Nenad Marković.\nProblem bezbednosti saobraćaja u javnom prevozu putnika nije problem transporta, ovo je ozbiljan društveni problem. Stanje u sektoru transporta putnika je izuzetno alarmantno, sa tendencijama da u narednom periodu bude još složenije. Neophodno je usaglasiti mere sistemskog delovanja, tj. predlog kratkoročnih i dugoročnih mera, a koje treba usaglasiti sa postavljenim ciljevima.\nZaključci okruglog stola 764 kB\nDopis u vezi Pravilnika o organizovanom prevozu dece\nPravilnik je donet bez konsultacija sa privredom, nejasan je, nije primenjiv u potpunosti a podražumeva ogromne troškove novca i svih drugih resursa prevoznika. Insistiramo da se primena ovog pravilnika odloži a da se u konsultacijama sa privredom urade neophodne korekcije Pravilnika o organizovanom prevozu dece\nDopis u vezi Pravilnika o organizovanom prevozu dece 1272 kB


Antimigrantski tekstovi šire se kao zaraza - Raskrikavanje\n15.04.2020. Milica Ljubičić Foto: Pixabay / kalhh\nKao što smo već nekoliko puta pisali, istovremeno sa korona virusom, širi se i broj antimigrantskih tekstova, a narativu da se u sred pandemije više pomaže migrantima, nego građanima Srbije obično služe stare i lažne vesti. Portali Vestinet.rs i Pravda su tako stare vesti o migrantima iz prethodnih godina, objavili kao nove vesti. Dok je portal Vestinet nedavno iskoristio tekst o navodnom švercu migranata, portal Pravda piše o porodici Nuri iz Avganistana koja je dobila srpsko državljanstvo, što se zaista desilo, ali 2018. godine.\nNaime, portal Vestinet.rs tvrdi da je „šef Komesarijata švercovao migrante”, što je otkriveno prilikom udesa koji se desio u nedelju u Obrenovcu, a koji je izazvao kombi Komesarijata. Potom navode da se u tom kombiju nalazilo šestoro migranata, koji su bili sakriveni u teretnom delu vozila, pri čemu je petoro migranata pobeglo pre dolaska policije. Međutim, ova vest već je objavljena na portalima Kurir, Srbija danas i Vesti, ali u novembru 2019. godine, a Komesarijat za izbeglice demantovao je tada navedene tvrdnje.\nIz Komesarijata za izbeglice i migracije kažu za Raskrikavanje da su portalu koji je „kao novu vest objavio ovu netačnu priču, uputili zahtev da skine sporni tekst jer njime obmanjuju javnost i o samom događaju i o vremenu kad se on desio”.\nNaime, migrant iz Avganistana transportovan je tada kod lekara zbog povrede šake, što su ovi portali okarakterisali kao „šverc migranata”.\nKada se udes dogodio, grupa migranata okupila se oko kombija da vide šta se desilo, stoga je netačna tvrdnja da se u teretnom delu kombija tada nalazilo šestoro migranata koji su se razbežali, objašnjavaju iz Komesarijata.\nNedavno je i portal Pravda objavio vest sa fejsbuk grupe „Srpska čast“ koja je objavila da „Vlada Srbije deli srpsko državljanstvo kao bombone”, inspirisani pričom o avganistanskoj porodici Nuri koja je dobila državljanstvo u Srbiji. „A gde je briga države o ugroženim građanima Srbije. Molimo sve časne ljude da PODELE. PROBUDI SE SRBINE, SUTRA JE MOŽDA KASNO“, navode u postu na fejsbuku. Dečak Farhad Nuri iz Avganistana i njegova porodica dobili su srpsko državljanstvo, pre dve godine. Ipak, na poziv rođaka iz Švajcarske napustili su Srbiju prošle godine, piše Fejk njuz tragač.\nIz Komesarijata za izbeglice objašnjavaju za Raskrikavanje da je „Srbija tada htela da se oduži dečaku Farhadu Nuriju za njegov human gest sakupljanja sredstava za bolesnog dečaka”.\n„Migranti inače ne dobijaju državljanstvo već samo mogu da uđu u proceduru azila, ali njih ni procedura azila ne zanima, već da se što pre domognu neke od zemalja Zapadne Evrope”, zaključuju iz Komesarijata.


Na 150. sjednici održanoj jučer, Vlada Zeničko-dobojskog kantona usvojila je između ostalog Informaciju o naknadi troškova liječenja i nabavke lijekova za potrebe branilaca i članova njihovih porodica u 2013. godini. Inače, troškovi liječenja i nabavka lijekova spadaju u prošireni obim prava za koje je Vlada u prošloj godini izdvojila 450.000 KM, a potom u septembru 2013. godine povećala ovaj iznos za još 50.000 KM pa je tako za ove svrhe ukupno lani potrošeno pola miliona KM. Za ova sredstva apliciralo je 1.325 pripadnika boračke populacije, a sredstva su odobrena za 1.105 korisnika. Iz podataka je vidljivo da su najviše za ova sredstva aplicirali demobilisani borci (66,4 odsto), zatim ratni vojni invalidi (21,3 odsto) i porodice šehida i poginulih boraca (12,2 odsto).\nKad je u pitanju rekonstrukcija i popravka školskih objekata u prošloj godini planirano je 900.000 KM za ove svrhe. Od te sume ugovoreni su radovi u vrijednosti od 886.390 KM a realizovano je 676.141 KM ili 75 odsto od planiranih sredstava. U okviru ovog transfera, 149.348 KM potrošeno je na sanaciju 14 osnovnih škola gdje su rekonstruisani kotlovi za grijanje, krovovi, oluci, kupljena nova stolarija i izgrađeni novi prilazi školama. Sanacije su urađene i na sedam srednjih škola gdje se uglavnom radilo o zamjeni radijatora, popravci toplovoda, krovova i dimnjaka, za šta je utrošeno 234.520 KM. Ostatak sredstava za ove svrhe odnosi se na obaveze po projektima iz 2012. godine te za projektovanje i nadzor. Osim izvještaja o utrošku sredstava u 2013. godini, Vlada je jučer usvojila i prijedlog resornog ministarstva o utrošku sredstava za sport u 2014. godini koji će iznositi 592.500 KM.


Sigurna dezinfekcija uz primenu naših proizvoda – TTM System\nNAŠA PONUDA ZA SIGURNU DEZINFEKCIJU\nDo sada smo isporučili naše dezinfekcione proizvode velikom broju bolnica, domova zdravlja, škola, domova za stare, opština i sudova, banaka i kompanija u cilju zaštite zaposlenih i korisnika usluga pomenutih privrednih i javnih institucija i subjekata.\nDETALJNIJE O NAŠIM DEZINFEKCIONIM PROIZVODIMA\nDezinfekcione barijere za obuću (dezobarijere)\nDezinfekcioni tuneli su proizvod namenjen za dezinfekciju ljudi prolaskom kroz tunel. Kabina tunela sadrži brizgaljke za stvaranje fine magle, gde je potrebno vreme dezinfekcije programirano od 2 do 30 sekundi.\nHemija za dezinfekciju naše proizvodnje namenjena je potpunoj dezinfekciju ruku, svih vrsta podova, radnih površina, kao i unutrašnjosti vozila. Koristi se u propisanoj koncentraciji, kako bi se postigli maksimalni efekti.\nZaštitite svoj prostor, ljude i vozila od zaraze i izvršite dezinfekciju na siguran i efikasan način!


Budućnost porazila kalesijsku Bosnu i zadržala lidersku poziciju - TK PORTAL\nBudućnost porazila kalesijsku Bosnu i zadržala lidersku poziciju\nBudućnost je u okviru 20.kola Druge lige FBiH u Bnovićima savladala ekipu Bosne iz Kalesije rezultatom 2:0, a golove su postigli Semir Dedić i Admir Čorhodžić.\nTokom prvog poluvremena Budućnost je imala apsolutnu dominaciju nekoliko odličnih prilika, a na prvi gol na utakmici čekalo se do 40. minuta kada je vodstvo Budućnosti donio Semir Dedić kojem je ovo bio 12. gol u sezoni. Rezultatom 1:0 je i završeno prvo poluvrijeme.\nU drugo poluvrijeme Budućnost je ušla nešto opreznije sa nekoliko prilika na obje strane ali terenska inicijativa je bila na strani Budućnosti koju u 82. i krunišu novim golom, a prvijenac za konačnih 2:0 postigao je Admir Čorhodžić.\nBudućnost je i dalje lider na tabeli sa 40 bodova i utakmicom više u odnosu na Gradinu koja je na drugom mjestu sa 37 bodova. Tako da će prvenstvo u nastavku bit zanimljivo i očekuje se mrtva trka između Gradine i Budućnosti.\nTags: Bosna Kalesija, Buducnost Banovici, Druga liga FBiH\nUbio majku pa otišao u svoju sobu i presudio sebi


Ljudi koji pošto poto žele da prave selfije svuda i na svakom mestu uglavnom su u ratu sa nekim institucijama, kao što su muzeji, ali i sa posetiocima tih institucija koji su došli da u toj poseti uživaju, a ne da se slikaju. Zbog ljubitelja selfija, u Beču se otvara muzej koji svojom „Instagram friendly“ politikom želi da privuče mlade i da im u interaktivnim prostorima omogući da stvore svoja vlastita umetnička dela. Na zidovima u živim bojama i velikim predmetima, muzej ima sve što je potrebno za savršene selfije. Posetioci mogu da nađu savršene kulise za svoje fotografije – slikaju se pred zidovima različitih boja i printeva, s hranom, u lopticama, za stolom s porodicom plišanih medveda u prirodnoj veličini. Muzej će biti otvoren tokom šest meseci, a potom bi mogao da se preseli i u druge gradove. Cena ulaznice kreće se između 15 i 29 evra za posetu od 90 minuta.


Veliki planovi Slovenačkih železnica za region - Češkom EPH odobrena dokapitalizacija SŽ Teretni prevoz - Pluton Logistics\nVeliki planovi Slovenačkih železnica za region – Češkom EPH odobrena dokapitalizacija SŽ Teretni prevoz\n30/10/2020 03/11/2020 Milica Milosavljevic\tEP Holding, EPH, EPH Holding, privatizacija na železnici, Slovenačke železnice, Slovenske železnice, Slovenski državni holding, SŽ teretni prevoz, SŽ Tovorni promet, železnički prevoz robe\nNadzorni odbor Slovenačkih železnica juče je konačno odobrio dokapitalitaciju jedne od svojih ćerki-kompanija – SŽ Teretni prevoz (SŽ Tovorni promet), dajući tako zeleno svetlo za ulazak češke grupcije EP Holding u vlasničku strukturu preduzeća.\nDokapitalizacijom, SŽ Teretni prevoz postaće novo preduzeće u kojem će Česi imati 49% udela, a matična kompanija Slovenačke železnice preostalih 51%. Iznos češke investicije nije poznat, a nezvanično se procenjuje da je „težak“ između 60 i 100 miliona evra.\nDokapitalizaciju sada mora da odobri Slovenski državni holding, kompanija koja upravlja državnom imovinom u Sloveniji. Posao će biti završen kad se ispune suspenzivni uslovi, verovatno u roku od šest meseci od potpisivanja ugovora, navode iz Slovenačkih železnica.\nEP Holding je energetski div, sa 16,7 milijardi evra imovine i 8,6 milijardi evra prihoda od prodaje godišnje. Prošle godine zabeležili su 2,1 milijardu evra dobiti pre amortizacije i kamata.\nGeneralni direktor Slovenačkih železnica Dušan Mes više puta je ranije naglasio da je cilj strateškog partnerstva stvaranje vodeće logističke kompanije u Jugoistočnoj Evropi, koja bi bila konkurentna ne samo u Sloveniji, već i u Severnoj Italiji, Austriji, Hrvatskoj, Mađarskoj, Bugarskoj, Rumuniji, Srbiji i u ostalim državama Balkana.\nOčekuje se da će zajedničko preduzeće imati dovoljno kapitala za preuzimanje strateških kompanija u inostranstvu, putem kojih će tada poslovati na drugim tržištima. Na taj će način proširiti svoju mrežu, a sa svežim kapitalom moći će da obnovi zastarela vozna sredstva, posebno na domaćoj mreži.\nTakođe, očekuje se da će novo preduzeće za pet godina udvostručiti dobit u odnosu na onu koju sada ostvaruje Teretni prevoz, te imati barem upola veće prihode.\nProces pronalaženja stranog partnera počeo je 2017. EP Holding je jedina kompanija koja je napokon predala obavezujuću ponudu. Preostale zainteresovane strane odvratila je činjenica da kontrolni udeo kompanije nije bio dostupan. Naime, zakon obavezuje Slovenačke železnice da zadrže 50% i jedan udeo u svim svojim preduzećima, te tako država ostaje (indirektni) većinski vlasnik teretnog železničkog preduzeća.\n← Novi investitori u jadranskim lukama: Mogu li Rijeka i Trst da ugroze Kopar?\nZnačajan oporavak drumskog transporta u trećem kvartalu – U septembru više od 10 miliona tereta →\n13/12/2018 12/12/2018 marko\n09/02/2018 08/02/2018 marko\n10/06/2020 Milica Milosavljevic


[VIDEO] iPhone 13 prototip bez zuba\nIT vesti, Pre 5 sati\nBenchmark, Pre 24 sati\nSajt 9to5Google je došao do screenshotova završenog tamnog moda na Facebook aplikaciji za Android.Više informacija\nFejsbuk je sa svojih platformi uklonio skoro 200 naloga povezanih sa grupama belih suprematista koji su planirali da se uključe u antirasističke proteste, u pojedinim slučajevima sa ...Više informacija\nJedan od najvećih Apple-ovih partnera potvrđuje ranija nagađanja da će ovogodišnji iPhone 12 kasniti barem mesec dana, u odnosu na uobičajeni ciklus.Direktor kompanije Broadcom, ...Više informacija\nProšle godine Microsoft je najavio da će obnoviti svoj Edge browser izgradivši ga na bazi Chromium engina, što su i napravili početkom godine. Od sada će Chromium Edge biti sastavni ...Više informacija\nOdlaganja, odlaganja, odlaganja. Odlaganja događaja, razna prilagođavanja i slični postupci su nešto o čemu smo dosta slušali u ranijim mesecima ove godine zbog pandemije korona ...Više informacija\nDead Island 2 je predstavljen još 2014. godine sa odličnim trejlerom, i planom da se pojavi 2015. godine. Pet godina kasnije, o Dead Island 2 se praktično malo toga čulo, osim o ...Više informacija\nTrenutno smo svedoci ogromnih protesta koji se odvijaju na tlu Sjedinjenih Američkih Država povodom bezrazložnog ubistva Afroamerikanca Džordža Flojda. Protesti su prerasli u nerede u ...Više informacija\nNajnovija besplatna igra za ovu nedelju koja se daruje putem Epic Games Store je Overcooked. Solidna kooperativna avantura koja će izmamiti osmeh na lice igračima sa svojom idejom ...Više informacija\nU Australiji važi stroga kontrola poštovanja pravila od strane kompanija, pa tako komisiji zaduženoj za zaštitu potrošača uglavnom ne promakne nijedan slučaj povrede prava kupaca. ...Više informacija\nTestirali smo jedan od zanimljivijih Intel Core procesora 10. generacije, kada su u pitanju cena i performanseViše informacija\nB92, Pre 5 minuta\nBlic, Pre 6 minuta\nNajmlađi je najrealniji: Nema izgovora, moji golovi se brišu, jer ekipa nije pobedila\nHumanitarni tiket u podne: Vuk Štrbac tipuje za NORBS – Nacionalnu organizaciju za retke bolesti Srbije\nBeznadežni slučaj Vagnerovog Šalkea\nNapustila grad da bi na selu pravila šajkače


Ženski fudbalski klub "Sremice" - Ozon Media\nSremska Mitrovica – U cilju afirmacije žena i ženskog sporta, kao i aktivnog učešća ženskog dela populacije u sportu, u Sremkoj Mitrovici osniva se Ženski fudbalski klub „Sremice“.\nOvaj klub će biti prvi i za sad jedini ženski fudbalski klub koji je osnovan na teritoriji Srema. Formiranjem ovog kluba uprava istog želela je da isprati trendove UEFA-e i FIFA-e čija je težnja značajnije uključivanje i angažovanje ženske populacije u tradicionalno muškom sportu kakav je fudbal.\nNa inicijativu brojnih Mitrovčanki koje su želele da se oprobaju u ovom sportu i uz podršku Grada Sremska Mitrovica osniva se prvi ženski fudbalski klub u Sremu, koji će poslužiti za primer drugim ženama koje žele da se bave ovom vrstom sporta.\nUprava kluba na taj način želi da pokaže da i nežniji pol sa osmehom na licu može rame uz rame sa muškarcima biti podjednako uspešan na ovom polju i da je ljubav prema fudbalu osnovna pokretačka snaga.\nRevijalnom utakmicom, koju su buduće igraćice ovog kluba odigrale na otvaranju 25. Zimskog turnira u malom fudbalu u hali PSC „Pinki“ u Sremskoj Mitrovici, uspeli su da privuku pažnju velikog broja fudbalskih simpatizera i na taj način uspešno promovisali početak jedne lepe priče koja je od velikog značaja kako za mitrovački fudbal tako i za sport uopšte.\nOsnivačka skupština Ženskog fudbalskog kluba „Sremice“ iz Sremske Mitrovice održaće se u subotu 26. januara u 17:00 časova u maloj sali Poslovno sportskog centra „Pinki„.


Zorica Brunclik - A tebe nema | Tekstovi Pesama\nSrpska pevačica izvorne i narodne muzike, Zorica Brunclik ima veliki broj hitova iza sebe, tokom karijere duge više od 40 godina, a jedan od njih je i pesma A tebe nema. Ova numera je izašla 1982. godine u okviru albuma „Radosti moja“. O njenoj popularnosti i hitovima, možda je suvišno govoriti, ali mora se istaći da je ova pesma sigurno jedna od omiljenih kod njene mnogobrojne publike.\nTekst je prelep, mio, reči su sadržajne i može se primetiti veliki broj metafora, što ovu pesmu čini veoma zanimljivom. U pitanju je tekst ljubavne sadržine, gde se govori o prisećanju na neka lepša vremena i kroz pesmu je izrražena tuga za voljenim.\nA tebe nema je pesma koja se vrlo često peva na mnogim veseljima, najviše na svadbama. Vole je i mlađe i starije generacije, kao i sve ostale pesme ove popularne srpske pevačice.\nTekst pesme A tebe nema\nSvuda se čuju pesme kopača


Vučiću i Dačiću poručeno u Moskvi: Ne dirajte nam Srbijagas : Nadlanu.com\nVučiću i Dačiću poručeno u Moskvi: Ne dirajte nam Srbijagas\nObjavljeno 14. maj 2013. / 23:36:53\nDačić i Vučić u Moskvi nisu dočekani na najvišem nivou koji odgovara njihovim funkcijama jer su izostali sastanci sa predsednikom Vladimirom Putinom i premijerom Dmitrijem Medvedevom.\nMada, kako navodi izvor “Blica”, oni su sa ruskom stranom razgovarali o onome što je prethodno već dogovoreno sa predsednikom Putinom. Saznanja “Blica” posredno je potvrdio premijer Dačić, ali nije želeo da ih komentariše dok potpredsednik Vučić nije odgovorio na naše pozive.\n- Za Moskvu je neprihvatljivo to što se u planu ministarke energetike Zorane Mihajlović o reorganizaciji “Srbijagasa” drastično menja ovo javno preduzeće koje je za rusku stranu garant izgradnje gasovoda “Južni tok”. A najveći problem je to što se ovim planom u “Srbijagas”, pa i u projekat „Južnog toka“ uvodi Evropska banka za obnovu i razvoj (EBRD) - objašnjavaju izvori “Blica”.\nKako je ministarka Mihajlović izabrana za guvernerku EBRD za Srbiju, Moskva ne želi da bilo koja druga banka, sem njihove, ima uvid u finansije u projektu “Južni tok” i da kontroliše ruskog investitora. To je i bio jedan od razloga što su Rusi insistirali da budu većinski vlasnici zajedničnog preduzeća koje će graditi “Južni tok”.\nIako ministarka Mihajlović tvrdi da je dobila podršku ministarstva za program rekonstrukcije ”Srbijagasa” i da će se ova tema uskoro naći na sednici Vlade, naš izvor kaže da se to neće dogoditi i dodaje da je “premijer Dačić već dva puta sprečio da plan rekonstrukcije ‘Srbijagasa‘ dođe na dnevni red sednice Vlade”.\nBESPOVRATNI KREDITI: Učešće države za stan mladim parovima…\nNOVE DEMOGRAFSKE MERE U SRBIJI: Za prvorođeno dete od 1.…\nZA SOBOM JE OSTAVILA BOGAT MUZIČKI LEGAT: Vučić uputio…\nDušan Bajatović: Na sednici Vlade razmatraće se moj plan\nDirektor “Srbijagasa” Dušan Bajatović juče je izjavio da će Vlada Srbije raspravljati o njegovom planu rekonstrukcije tog javnog preduzeća. - „Srbijagas“ će uskoro dati svoju verziju projekta restrukturiranja, na kome se radi već dve godine, o čemu će raspravljati Vlada Srbije - kaže Bajatović.\nIzvori “Blica” nisu mogli da preciziraju kako Moskva vidi rešenje velikog duga “Srbijagasa” koji iznosi gotovo milijardu evra.\nPremijer Dačić je na poslednjem susretu sa Putinom dogovorio da ruska strana preko svojih banaka finansira čitav projekat “Južnog toka” u vrednosti od 1,8 milijardi dolara, što bi bilo vraćeno kroz dobit od transporta gasa koji Srbija ne bi ubirala tri-četiri godine.\nPrvomajski put u Moskvu nije bio ni jedini ni prvi ovakav odlazak lidera iz Srbije u Moskvu, koja želi da o svim planovima Srbije i o narednim koracima, pre svega vezanim za investicije, čuje neposredno i od Dačića i od Vučića. Moskva se o svim događanjima i odlukama Srbije obaveštava iz prve ruke.\nTako su Dačića čim se vratio sa briselskih razgovora nakon parafiranja sporazuma sa Prištinom, sačekala dva Putinova savetnika. Oni su došli da lično od Dačića da provere informacije koje su tog dana dobijali od ministra rudarstva Milana Baćevića da je predsednik Tomislav Nikolić protiv postizanja sporazuma Beograda i Prištine. Dačić ih je razuverio.\naleksandar vučićdušan bajatovićivica dačićsrbijagasvladimir putin


Prvi turističi forum : Nadlanu.com\nPrvi turističi forum\nObjavljeno 13. maj 2010. / 12:58:33\nMinistarstvo ekonomije i regionalnog razvoja – Sektor turizma i Turistička organizacija Srbije, u saradnji sa Turističkom organizacijom Raške, organizuju prvi Turistički forum, od 13. do 16. maja na Kopaoniku.\nTeme o kojima će se razgovarati se odnose na zakonsku regulativu u turizmu, saradnju i koordinaciju rada turističkih subjekata, kao i na unapređenje aktivnosti i načine finansiranja lokalnih turističkih organizacija.\nUčesnici skupa, među kojima su lokalne turističke organizacije i predstavnici turističke privrede, će se upoznati i sa elementima turistitičke tražnje na pojedinim stranim turističkim tržištima.\nTokom Foruma će biti organizovana akcija čišćenja Nacionalnog parka Kopaonik, čime će se turistički poslenici priključiti akciji Ministarstva zaštite životne sredine, Zavoda za zaštitu prirode Srbije i lokalnih samouprava za čistiju i zeleniju Srbiju.\nOvo će biti i prilika da se turistički radnici nadmeću i u sportskim aktivnostima.


Iskorak ka novom dobu: Prijepolje bilo prva od ukupno 16 stanica karavana znanja "Digitalna ekspedicija" - ZLATIBORSKE NOVINE\nKaravan novih veština, pismenosti i bezbednosti “Digitalna ekspedicija” boravio je u gradu na Limu, a Prijepoljci su imali priliku da se upoznaju sa elektronskim uslugama, trgovinom i ostalim pogodnostima koje omogućavaju nove tehnologije.\nSastavni deo programa su bili razgovori i radionice sa ekspertima i domaćim influenserima.\nKaravan “Digitalna ekspedicija” je, inače, pokrenut na inicijativu kabineta predsednice Vlade Srbije Ane Brnabić – uz podršku Ministarstva trgovine, turizma i telekomunikacija, te Ministarstva za rad, zapošljavanje, boračka i socijalna pitanja, Kancelarije za IT i e-upravu, a u partnerstvu sa programom “Nova pismenost” koji zajedno realizuju Američka agencija za međunarodni razvoj (USAID) i Program Ujedinjenih nacija za razvoj (UNDP).\nPrvi čovek Prijepolja Vladimir Babić je istakao da se karavanom “Digitalna ekspedicija” ostvaruje jedan od ciljeva Vlade Srbije, da se javnosti predstave značajne teme na kojima se zasniva savremeno i konkurentno srpsko društvo, a posebno je zahvalio na privilegiji da ovdašnja lokalna samouprava bude uvrštena među samo 16 destinacija na kojima će građanima biti pružena sva raspoloživa znanja iz oblasti digitalizacije.\nIstovremeno, načelnik Opštinske uprave Miodrag Ćubić je podsetio da je tokom poslednjih nekoliko godina, u saradnji sa državnim organima, lokalna samouprava osavremenila svoje računarske i mrežne kapacitete – da bi se pripremila za implementaciju elektronske pisarnice, povećala bezbednost podataka i otvorila se ka eUslugama.\n– Problemi vezani za gužve na šalterima, komplikovane procedure, posećivanje više institucija da bi se završio posao, radno vreme organa… postaće prošlost – naglasio je Ćubić.\nTokom naredna četiri meseca, kako je najavljeno, ovaj karavan će posetiti još Vršac, Šabac, Smederevo, Kruševac, Kraljevo, Čačak, Užice, Suboticu, Aleksinac, Niš, Vranje, Pirot, Rašku i Novi Pazar.\nZlatiborske Novine / A. Rovčanin / Foto: A. Rovčanin


Direktor policije Republike Srbije Vladimir Rebić i direktor policije Republike Grčke Konstantinos Cuvalas ocenili su danas da je saradnja policija dve zemlje dobra, ali da postoji prostora za njenim unapređenjem u oblasti borbe protiv terorizma, ilegalnih migracija, organizovanog i svih drugih vidova kriminala.\nUkazavši da je današnji sastanak nastavak saradnje koju su aprila ove godine dogovorili ministri unutrašnjih poslova dve zemlje, Rebić je naveo da je sa grčkim kolegom razgovarao o potpisivanju Protokola o zajedničkoj saradnji tokom turističke sezone.\nTa saradnja, kako je naveo, podrazumevaće upućivanje srpskih policajaca u Grčku, koji će zajedno sa grčkim kolegama raditi na prevenciji krivičnih dela, poput trgovine ljudima, narkoticima, prevara, krađa i drugih imovinskih delikata, kojima građani Srbije mogu biti oštećeni.\n„Republika Srbija ovakvu vrstu saradnje već ima sa policijama Crne Gore i Hrvatske. Aktivnosti koje su u okviru tih saradnji preduzete dale su dobre rezultate i smatramo da je ovo dobra prilika da i sa Grčkom uspostavimo takav način saradnje“, naglasio je Rebić.\nSrpski direktor policije je najavio da će krajem maja i početkom juna biti organzovana studijska poseta policajaca iz Grčke, koji će imati priliku da se neposredno upoznaju i ostvare konkretne kontakte u cilju razmene informacija i brze i efikasne saradnje sa srpskim kolegama, pre svega u oblasti borbe protiv terorizma.\nPo pitanju ilegalnih migracija, Rebić i Cuvalas su se složili da treba nastaviti sa aktivnostima koje omogućavaju adekvatnu borbu protiv ilegalnih migracija, u cilju osiguranja bezbednosti građana i jedne i druge države, uz poštovanje ljudskih prava migranata.\nDirektor Cuvalas ocenio je da je današnji sastanak početak iskrene, direktne saradnje koja ima za cilj veću efikasnost srpske i grčke policije i veću bezbednost građana dve zemlje.\nCuvalas je rekao da je sa direktorom Rebićem razgovarao o modalitetima unapređenja saradnje u borbi protiv različitih vidova kriminala, u skladu sa bezbednosnim izazovima sa kojima se susreću dve države.\nPrema njegovim rečima, grčka policija je spremna da podeli znanje i iskustvo sa srpskim kolegama kroz edukativne programe, razmenu informacija i sve ostalo što može da doprinese većoj bezbednosti građana dve države.


Pogledajte kako izgleda novi migrantski centar na Lipi - antimigrant.ba\nPogledajte kako izgleda novi migrantski centar na Lipi\nIzmještanje migranata sa ulica Bihaća, napuštenih zgrada i drugih objekata u novi prihvatni centar na lokaciji Lipa, u istoimenom selu između Bosanskog Petrovca i Bihaća, trebalo je početi danas (petak, 17. april), međutim, zbog tehničkih problema prebacivanje migranata se očekuje kroz 3 do 4 dana, objavio je portal krajina.ba.\nGrađani Bihaća dugo su očekivali ovaj momenat, pogotovo sada u doba pandemije koronavirusom gdje je osim sigurnosnog narušen i zdravstveni sistem. Svakako je bitna činjenica da će novi smještaj biti sasvim pristojan za migrante, a bihaćka naselja osloboditi svakodnevnih briga kada je u pitanju sigurnost.\nNa lokaciji u vlasništvu grada Bihaća, Vlada USK i grad Bihać obezbijedili su ograđivanje lokacije, pitku vodu, dezinfekciju i deratizaciju, prečistač za fekalije, te pripremimili teren za postavljanje šatora.\nKako dalju ističu iz Gradske uprave, u početku se očekuje oko 1500 migranta, koji se sada većinom nalaze po ulicama Bihaća, nedograđenim objektima, privatnim smještajima itd.\nDonator, odnosno Delegacija EU-a u BiH i Ministarstvo sigurnosti BiH dogovorili su da će privremenim prihvatnim centrom na lokalitetu Lipa upravljati IOM i DRC.\nMigranti u Bihaću idu u novi kamp: “Zamislite da neko od nas dobije koronu”\nPODNESEN PRIJEDLOG ZA PRODUŽENJE PRITVORA ZA STRANE DRŽAVLJANE OSUMNJIČENE ZA KRIJUMČARENJE MIGRANATA


Plan i program rada ''Gradske biblioteke'' i KC ''Hadži Ruvim'' za narednu godinu bile su najvažnije tačke 81. sednice Veća opštine Lajkovac | GEM info\nPlan i program rada ”Gradske biblioteke” i KC ”Hadži Ruvim” za narednu godinu bile su najvažnije tačke 81. sednice Veća opštine Lajkovac\n18. decembra 2018. 26. decembra 2018. Redakcija 0 Comments\nPlan i program rada ”Gradske biblioteke” Lajkovac i KC ”Hadži Ruvim” Lajkovac za narednu godinu bile su najvažnije tačke 81. sednice Veća opštine Lajkovac. Tokom sednice je razmatrano 11 tačaka dnevnog reda i većina ih se odnosila na završne pripreme budžeta za narednu godinu kao i sednicu Skupštine opštine Lajkovac.\nTokom 81. sednice Veća opštine Lajkovac razmatrano je 11 tačaka dnevnog reda, a najvažnije su se odnosile na plan i program rada kulturnih ustanova u Lajkovcu tokom naredne godine. Veće je usvojilo i odluku vezano za organizaciju novogodišnje manifestacije ”Ulica otvorenog srca”, koja će ove godine imati humanitarni karakter.\nBudžet namenjen kulturnom centru ”Hadži Ruvim” Lajkovac u 2019. godini biće za 16 miliona dinara veći nego tekuće, a novac će biti obezbeđen usvajanjem budžeta, tako da realizacija nekih programa neće čekati rebalans istakao je predsednik Živković.\nTokom veća razmatrane su i odluke vezane za poljoprivredu kojima je omogućena besplatna analiza zemljišta kao i pružanje stručnih usluga poljoprivrednim proizvođačima sa teritorije opštine Lajkovac. Veće je razmatralo i program za sport i odobrilo izmenu finansijskog plana dozvoljenih 10 odsto varijacija od prvobitno odobrene sume novca.\nŠeruj post "Plan i program rada ”Gradske biblioteke” i KC ”Hadži Ruvim” za narednu godinu bile su najvažnije tačke 81. sednice Veća opštine Lajkovac"\n← Vanredna sednica skupštine Regionalnog preduzeća „Eko Tamnava“\nPremijera predstave “Živi su, nije smešno” →


Svaki Volvo dobija limiter brzine na 180 km/h - Dmotion\nSvaki Volvo dobija limiter brzine ...\nSvaki novi Volvo koji siđe sa proizvodne trake imaće limitiranu maksimalnu brzinu na 180 km/h i specijalan ključ\nSvaki novi Volvo koji siđe sa proizvodne trake ima limitiranu maksimalnu brzinu od 180 km/h i specijalan “Care Key”, u cilju povećanja bezbednosti. Ova odluka švedske kompanije nije ni nova ni iznenadna. Švedska je na nacionalnom nivou još pre 15 godina počela da radi na programu bezbednosti u saobraćaju koji za cilj ima nula poginulih teško povređenih u saobraćajnim nesrećama. Limit maksimalne brzine vozila Volvo uvodi iko ga na to ne primorava nijedna zakonska obaveza, ali jeste deo pomenutog programa.\n“Care Key”, odnosno specijalan ključ vlasnicima Volvo vozila omogućava dodatne bezbednosne mogućnosti, kao što je, između ostalog, dodatno limitiranje brzine kada se automobil na korišćenje daje mlađim ili manje iskusnim vozačima.\nZanimljivo je i da uvođenje “Care Key”-a i limitirane maksimalne brzine ima i svoju opoziciju, i mišljenja koja ne podržavaju odluku Volvoa. Postoje stavovi da proizvođači nemaju prava da po sopstvenom nahođenju uvode limite i kontrolišu vozače kroz raspoloživu tehnologiju, što bi političkim rečnikom moglo biti definisano kao uskraćivanje demokratije vlasnika vozila. Međutim, Volvo je ostao dosledan svom programu i svojoj odluci sa dodatnim obrazloženjem da iznad određene brzine nijedna tehnologija ili konstrukcija vozila više ne može doneti dovoljan nivo bezbednosti i sačuvati osobe u vozilu od teških povreda i smrti u slučaju udesa.\nUprkos ograničenja brzine na većini puteva, prevelika brzina i dalje ostaje jedan od glavnih uzročnika saobraćajnih nesreća sa smrtnim ishodom. Istraživanja pokazuju da u proseku vozači zapravo imaju jako mala i loša saznanja o opasnostima koja donosi prevelika brzina, i zbog toga voze prebrzo i nedovoljno efikasno prilagođavaju brzinu trenutnoj situaciji u saobraćaju.\nPored ograničenja maksimalne brzine koju je uveo u svoja vozila, Volvo radi i na istraživanjima tehnologija koje će efikasno smanjiti opasnost od druga dva uzročnika saobraćajnih udesa, a to su konzumiranje alkohola i skretanje pažnje i ometanje vozača.\nBritish Motors izlaže kompletnu gamu Land Roverovih i tri modela Jaguarovih automobila, od kojih ...\nTouareg će biti prvi plug-in hibrid iz VW R odeljenja\nPored kompletne ponude novih električnih modela, VW će elektrifikovati i neke od postojećih, pa ...


Cene karata za 3.kolo kvalifikacija za Ligu šampiona su sledeće:\nSever - 600 dinara\nJug - 600 dinara\nIstok - 1.200 dinara\nZapad - 1.500 dinara\nVIP Zapad - 2.500 dinara\nVIP 1 - 3.500 dinara\nVIP 2 - 3.500 dinara\nVIP Galerija - 5.000 dinara\nKupovina karata onlajn putem biće dostupna već danas od 12 časova. U subotu i nedelju počeće prodaja karata na blagajni u terminu od 10 do 18 ćasova, dok će u ponedeljak prodaja biti od 10 do 19 časova, a na dan meča će trajati od 10 časova pa sve do početka utakmice. Takođe sezonske karte važiće za utakmicu koja se igra protiv moldavskog predstavnika.\nCrveno-beli su ubedljivo eliminisali Kairat u okviru drugog kola kvalifikacija za najelitnije evropsko takmičenje, a pored odlične igre naših prvotimaca celokupan ambijent je obeležilo 20.000 mališana koji su neprestano bodrili naš klub tokom čitavog meča. Ekipa Dejana Stankovića polako hvata formu za dalji tok prvenstva, a svi znamo koliko pesma i huk sa tribina daje veliku motivaciju fudbalerima našeg slavnog tima, a verujemo da će tako biti i u utorak od 21 čas kada će Crvena zvezda dočeti ekipu Šerifa.\nLiga šampiona FK Crvena zvezda fudbal kvalifikacije za Ligu šampiona FK Crvena zvezda vesti FK Šerif FK Crvena zvezda karte


Back PRIVREDA PREDSTAVLJAMO Vojislavka Šatrić i Dejan Čorogar: Hemiski lizing u poljoprivredi\nponedeljak, 06 februar 2017 02:09\nNije retkost da poljoprivrednici, odabirom hibrida koji ne ispunjavaju svoj pun potencijal ili prekomorenom upotrebom đubriva i pesticida, ulažu više u svoju poljoprivrednu proizvodnju od onoga što je potrebno. Hemijski lizing je novi poslovni model, podržan od strane OUN za industrijski razvoj, osmišljen da korišćenjem optimalnih količina hemikalija, koji utiču na zaštištu životne sredine, omogući ekonomsku dobit. Ovaj poslovni model fokusiran je na pružanje usluga koje podrazumevaju obuku o optimalnoj upotrebi hemikalija radi optimalizacije troškova i smanjenja zagađenja životne sredine, sve od strane distributera. Distributeri tako uz prodaju materijala prodaju i znanje, pri tom ostvaruju ekonomsku dobit prema unapred dogovorenim uslovima. Model se do sada u Srbiji sa velikim uspehom primenjivao u metaloprerađivačkoj i prehrambenoj industriji i u industriji pića (Knjaz Miloš, Bambi, Coca Cola, FKL, ECOLAB, Henkel, Safechem), a danas zahvaljujući preduzeću „Agro Fito Pharm“ ovaj model je postao zastupljen i u poljoprivredi. Njihova pomoć poljoprivrednim proizvođačima ogleda se uglavnom u kvalitetnim preporukama u skladu sa prethodno sprovedenim analizama vezanim za prihranu useva i zaštitu zdravlja biljaka u zavisnosti od problematike koja se javlja na terenu. Ideja stručnjaka okupljenih oko ove ideje nije samo da daju savete na osnovu utiska samog proizvođača, u apoteci, već da izađu na teren i da na osnovu svog znanja prepoznaju problem i nađu adekvatno rešenje.\nDa svoje ideje sprovedu u delu, pomogli su im Centar za čistiju proizvodnju Srbije i Organizacije Ujedinjenih nacija za industrijski razvoj (UNIDO), koji su hemijski lizing prepoznali kao model koji pruža mogućnost da svoje ideje sprovedu u delo, da se još više približe proizvođačima kako bi oni na jedan kvalitetniji i sigurniji način, povećanjem prinosa a samim tim i prihoda, ostvarili svoju proizvodnju.\nPrimer dobre prakse kako se može proizvesti više uz manje troškove proizvodnje i kako se istovremeno može čuvati životna sredina minimalizacijom - racionalnom primenom ''hemije'' (mineralna đubriva, pesticidi, nafta kao pogonsko gorivo), ističe se saradnja preduzeća sa gazdinstvom porodice Ota Varge iz Bačkog Gradišta. Početkom saradnje smatra se potpisivanje ugovora kojim je unapred definisano koje će usluge „Agro Fito Pharm“ da pruža, i na koji način će postignuta dobit da se deli. Ratarska proizvodnja porodice Varga prostire se na 120 ha, a površina od 8ha podeljena dva dela, na kojoj se gaje dve kulture (pšenica i kukuruz) poslužila je kao ogledno dobro. Jedan deo (4ha) rađen je u skladu sa ranijom praksom domaćina, a drugi kao pilot projekat. Projekat je spoveden u nekoliko etapa: zemljište je ispitano pre pripreme, redukovana obrada, izbor i količina semena, setva uz ostavljanje stalnih tragova, prihrana u skladu sa rezultatima ispitivanja zemljišta (N-min metodom i Greensicker - aparatom koji je preko GPS tehnologije merenja dao informaciju o potrebi biljke za hranom), uz primenu pesticida uskog spektra dejstava u skladu sa stanjem useva. Konačni bilans je bio, da je na pšenici ostvarena ušteda 220 - 230 evra po hektaru, a na kukuruzu 50 - 60 evra.\nOvakvim načinom primene kroz značajnu uštedu resursa postignuto je i smanjenje negativnog uticaja na životnu sredinu.\nKoliki je doprinos hemijskog lizinga poljoprivredi potvrđuje nagrada u kategoriji Studije slučaja, u konkurenciji više zemalja sveta, koju je UNIDO uručio preduzeću „Agro Fito Pharm“. Ovaj poslovni model podržan je od Vlada Austrije, Nemačke i Švajcarske.\nNa IV Međunarodnoj agrobiznis konferenciji - MAK 2017, koji je krajem januara, u organizaciji Etno centra „Gegula“ iz Kraljeva održan u kongresnoj sali Family Hotel Angella, na Kopaoniku, rad na temu: Primena poslovnog modela hemiskog lizinga u poljoprivredi, predstavio je akademik SKANU, gospodin Dejan Čorogar, uz Vojislavku Šatrić, autora ovog naučnog rada.


Vesti online / Vesti / Svet / Hamburg: Zbog štrajka otkazani letovi\nŠtrajk zemaljskog osoblja na nemačkom aerodromu u Hamburgu izazvao je otkazivanje više od 50 letova planiranih za danas.\nSindikat ver.di pozvao je zemaljsko osoblje na aerodromu na jednodnevni štrajk koji je počeo jutros u 3:00 sata. Protest je najavljen u nedelju uveče, izveštava agencija AP.\nUprava aerodroma je saopštila da su avio-kompanije do ponedeljka ujutro otkazale 58 od planiranih 388 odlazaka i dolazaka i poručuju da se ne mogu isključiti dalja otkazivanja i odlaganja letova.\nSindikat traži povećanje plata za skoro 1.000 službenika na aerodromu, između ostalog za radnike zadužene za održavanje aviona, za prtljag i za prevoz autobusima na aerodromu.\nVer.di traži povećanje zarada od 275 evra mesečno za svo zemaljsko osoblje i navodi da ono što za sada nudi uprava nije dovoljno.\nSVET Nemačka: Štrajk na aerodromima, otkazani letovi\nSVET Teška saobraćajna nesreća u Nemačkoj, uhapšen Srbin (VIDEO)\nSVET Hamburg: Auto uleteo u tržni centar (FOTO)


HOĆE IZ JUNAJTEDA PO SVAKU CENU Pogba kipti od besa: Ako progovorim, biću kažnjen\nDa li će Pol Pogba napustiti Mančester junajted, pitanje je na koji odgovor najviše čekaju u Barseloni. A Francuza prilično nervira stav njegovog sadašnjeg kluba, što je i potvrdio posle pobede na startu Premijer lige, protiv Lestera.\nOvog leta se, u medijima širom Evrope, spekulisalo da bi Pogba mogao da napusti redove Junajteda. Osvajač Mundijala u Rusiji je nakon fantastičnih igara za nacionalni tim Francuske privukao ogromnu pažnju, a intersovanje za njega pokazao je i njegov bivši klub, Juventus, za koji je nastupao od 2012. do 2016. godine, kada se preselio na Old Traford. Ipak je za ovog Francuza, poreklom iz Gvineje, najviše zagrizla Barselona, koja je poslala nekoliko ponuda. No odgovor, koji je dolazio iz Mančestera, uvek je bio isti, a to je da Pogba nije na prodaju.\nI sam fudbaler je pokazao želju da se pridruži ekipi Ernesta Valverdea, međutim Junajted je uporno odbijao nove ponude Barselone i moldbe Pola Pogbe, tako da da od potencijalnog transfera Francuza na Kamp Nou nije bilo ništa.\nPogba je u nekoliko navrata izjavio da je nezadovoljan u Junajtedu i da želi da napusti ekipu koju sa klupe predvodi Žoze Murinjo.\n"Ako niste srećni, ukoliko vam glava nije čista i ukoliko ne uživate u dresu koji nosite, ne možete da pružite maksimum na terenu. Postoje i stvari koje mi nisu dozvoljene da kažem i prikažem javnosti, inače ću biti kažnjen", rekao je ovog vikenda francuski as, očigledno vrlo nezadovoljan situacijom u kojoj se našao.\nPogba na meču sa Lesterom\nUprkos brojnim problemima, Pogba je pokazao da je veliki profesionalac, te je na otvaranju Premijer lige postigao gol u veoma važnoj pobedi nad Lesterom od 2:1. Kako stvari za sada stoje čelnici Junajteda daju svoj maksimum da zadrže Pogbu u svojoj ekipi, a kao dodatni stimulans Francuz je na pomenutom susretu oko ruke nosio i kapitensku traku. Gotovo je izvesno da će ovaj fudbaler ostati na "Teatru snova" i ove sezone, ali iznenađenja su svakako moguća u poslednjim danima prelaznog roka.\nPodsetimo, engleski klubovi ne mogu više da dovode pojačanja ovog leta, to su mogli do četvrtka, ali mogu da prodaju stranim klubovima svoje igrače (ili ih šalju na pozajmicu) do kraja avgusta.\n"JA SAM DOBRO, ALI MNOGI NISU..." Pol Pogba u akciji: Hajde da zajedno nabavimo HILJADE rukavica za medicinske radnike, maski i zaštitnih naočara


Kriminal i Politika u Makedoniji | Institute for War and Peace Reporting\nKriminal i Politika u Makedoniji\nOpozicioni politicari i mediji veruju da postoji tajna povezanost vlade i organizovanog kriminala u Makedoniji. Optuzbe su usledile posle ubistva tri policajca prilikom rutinske patrole.\nZa vreme rutinske policijske patrole 11. januara, cetiri makedonska policajca zaustavila su troje kola u Aracinovu, selu naseljenom vecinski albanskim stanovnistvom. Dok je policija proveravala prvo vozilo, iz drugih kola na njih je otvorena vatra iz automatskog oruzja. Tri policajca su na mestu ubijena dok je cetvrti ranjen.\nPolicijske vlasti veruju da su kola bila ukradena i da su bila na putu da se isporuce crnom trzistu na Kosovu. Makedonska stampa puna je teorija o tome da su ubice pripadale albanskoj kriminalnoj bandi. Tri imenovana etnicka Albanca na koja se sumnja su Ibrahim Musa iz Aracinova, Nijazi N. iz Skoplja i Ibrahim N. iz Kacanika.\nSelo Aracinovo je odranije poznato kao mesto u kojem se odvija krijumcarenje cigareta, narkotika, oruzja i vozila.\nVodeci albanski i makedonski politicari brzo su reagovali objavljivanjem pomirljivih javnih saopstenja u svetlu sve vecih strahovanja da bi ovaj incident mogao pogorsati vec zategnute odnose izmedju etnickog makedonskog i albanskog stanovnistva. Ovo je tek jedan od poslednjh okrsaja u koji je umesana policija u i kojima su ubijeni etnicki Albanci.\nArben Xhaferi, vodja Demokratske partije Albanaca (DPA) i dominantna licnost u politici etnickih Albanaca, naglasio je da ubistva ne bi trebalo ispolitizovati i da bi trebalo pricekati dok policija zavrsi svoju istragu. Isti pogled ima i premijer Ljupco Georgievski, vodja Unutrasnje makedonske revolucionarne organizacije-demokratske partije makedonskog nacionalnog jedinstva (VMRO-DPMNE), i presedavajuci vladajuce koalicije.\nOvakva zajednicka pozicija je znacajna u Makedoniji, narocito u svetlu komentara od strane DPA da su bilo kakve optuzbe protiv Albanaca za navodne mafijaske veze motivisane etnickim sovinizmom.\nZnacajno je i policijsko saopstenje posle ovog incidenta. Ranije su policijske vlasti koje su oduvek bliske politickim interesima vladajuce partije, okrivljavale nekog drugog za nasilne dogadjaje. Sadasnji ministar policije, Dosta Dimovska, partijski ideolog VMRO-DPMNE, nedavno je zamenila Pavla Trajanova koji je bio jedini covek na vrhu policije koji nije pripadao nijednoj partiji od kako je Makedonija postala nezavisna.\nIpak u saopstenju izdatom posle ovog incidenta, policija je prihvatila odgovornost za smrt policajaca u lose organizovanoj raciji. Makedonski radio je objavio da je mozda neko iz samih policijskih redova obavestio kriminalce da je neizbezna policijska inspekcija.\nU svakom slucaju, nezavisni mediji u Makedoniji, kao sto su dnevni list "Dnevnik" su optuzili vlasti da stvaraju jednopartijsku politicku policiju koja nije nezavisna i profesionalna.\nDrugi mediji smatraju da slucaj Aracinovo ne predstavlja samo nagovestaj pogorsanja medjuetnickih odnosa vec dokaz opasne i sve cvrsce veze izmedju kriminala i politike. U Skoplju je nezavisni makedonski dnevni list "Denes", koji je blizak opozicionoj Liberalno demokratskoj stranci, objavio kompleksnu analizu ovog slucaja tvrdeci da se Makedonija sve vise primice kriminalnim aktivnostima Kosova koje je nazvano "crnom rupom i mestom u kome se obavljaju najmracniji poslovi na Balkanu".\nOvaj list je optuzio vladajucu koaliciju da kontrolise profite i protok novca koji se stvara u ovoim "mracnim poslovima". Navodi se da postoje jasna uspostavljena pravila o tome ko kontrolise sverc cigareta, ko omogucava trgovinu narkotika a ko ucestvuje u ilegalnoj trgovini oruzjem. Sudeci po makedonskom "Denesu" oko 70 odsto ilegalne trgovine se moze pripisati DPA, dok ostatak profita ide u dzepove VMRO-DPMNE.\nSlicne optuzbe su se mogle cuti na poslednjem zasedanju parlamenta pre Nove godine. Opozicioni Demokratski savez je optuzio vladajucu koaliciju da je postigla "dzentlmenski mafija sporazum" o raspodeli profita I nenapadanju. Opozicione novine kao sto su "Start" i "Utrinjski Vjesnik" tvrde da je ovaj sporazum osigurao da tamo gde VMRO-DPMNE dominira ilegalnim poslovima, DPA ne intervenise i suprotno.\nOpozicione partije neprestano optuzuju Georgijevskog da je formirao koaliciju sa partijom za koju se navodi da je finansira albanska mafija.\nUkoliko se uspostavi da se mafija krije iza ubistava ova tri policajca u Aracinovu, ovakve optuzbe bi mogle dovesti vodju DPA, Xhaferija, u vrlo nezgodan polozaj. Posto je samozadovoljno tvrdila za vreme krize na Kosovu da "drzi situaciju pod kontrolom", sto znaci da odlucno nadziru albanski radikalizam i veze sa Kosovom, DPA ce tesko uspeti da ubedi medije i javnost da ne zna sada sta se dogadja u selu kao sto je Aracinovo.\nU medjuvremenu, nedostatak adekvatnog policijskog i sudskog sistema na Kosovu samo ce ohrabriti porast kriminala u Makedoniji. Uprkos dolasku KFOR trupa na Kosovo, civilne vlasti jos uvek ne funkcionisu efektno. Jedna vrsta efikasne medjunarodne vlasti na Kosovu bi znacila veliku podrsku za makedonske sluzbe bezbednosti.\nOnakvo kakvo je, Kosovo ostaje otvoreno za otvoreni i neregularni biznis, dok raste uloga Makedonije kao kljucnog organizatora i tranzitnog mesta za kriminalne aktivnosti. Stoga, cak i u slucaju da se makedonska policija ozbiljno pozabavi snagama organizovanog kriminala, ona je prepustena samoj sebi i ima male sanse za uspeh.\nZeljko Bajic je novinar u Skoplju.


Poverenik SNS kupio hotel Srbija u Niškoj Banji - Ekonomija - Dnevni list Danas\nPočetna » Ekonomija » Poverenik SNS kupio hotel Srbija u Niškoj Banji\nPoverenik SNS kupio hotel Srbija u Niškoj Banji\nZvezdan Milovanović, poverenik Gradskog odbora Srpske napredne stranke i vlasnik TV „Kopernikus“ postao je novi vlasnik Hotela „Srbija“ u Niškoj Banji.\n1Piše: V. Torović 31. oktobra 2019. 10.47\nNisam ja lično kupio, nego kompanija „Tvinel“, a ja sam samo jedan od vlasnika.\nInače, ta kompanija je osnovana 1993. godine i jedna je od najstarijih u sistemu „Kopernikus“ – rekao je Milovanović za „Danas“. On nije želeo da saopšti podatak koliko je hotel plaćen dosadašnjem vlasniku, niškom preduzeću „Delta Matik Promenade“.\n– Veći deo je plaćen za otkup hipotekarnih potraživanja nad objektom tako da su pregovori delom i poslovna tajna. Želimo da se nakon više od 10 godina vrati stari sjaj nekada najlepšem objektu u strogom centru Niške Banje – rekao je funkcioner SNS.\nHotel “ Srbija“ je do 2003. bio u vlasništvu „Srbijaturista“, a iste godine američki biznismen poreklom iz Niša Srba Ilić je kupio firmu, pa je postao je vlasnik “ Srbije“ i svih hotela u Niškoj Banji. Ilić je vrlo odustao od ulaganja u hotele, pa su propadali, da bi 2005. godine „Srbiju“ kupila niška kompanija „Delta Matik“. Međutim, ni ova firma nije htela da ulaže u renoviranje hotela koji je nastavljao da propada, tako da je postao prava ruina, iako se nalazi u samom centru Niške Banje.\nZvezdan Milovanović, inače je brat blizanac Srđana Milovanovića koji je Telekomu prodao kablovski operater „Kopernikus“ za 195 miliona evra.\nHotel dostojan Niške Banje\nZvezdan Milovanović kazao je da će hotel „Srbija“ biti renoviran i da će biti dostojan Niške Banje.\n– Ne mogu u ovom trenutku da kažem da li će „Srbija“ biti hotel sa pet zvezdica. Ono što sigurno znam je da će biti renoviran i da će svojim izgledom ulepšavati Nišku Banju – rekao je on.\nkopernikus, Kupovina hotela, Zvezdan MilovanovićNiš\nI u novoj Vladi Srbije nema ministara iz Niša\nTelevizija poverenika SNS dobila svih pet miliona dinara\nZvezdan Milovanović: Dobrostojeći vojnik partije\nBratija na delu. kaže:\n31. oktobra 2019. u 16.06\nSve brat do brata.


Liverpul - Lester Siti, Fudbal - Predlog tip - 22/11 2020\nNedelja, 22/11 - Fudbal, Engleska, Premijer liga\n22/11Liverpul vs Lester SitiDa postigne pogodak - obe ekipetip: Da\nU nedelju se nastavljaju mečevi u okviru devetog kola engleske Premijer lige a za vas smo ovog puta pripremili duel između Liverpula i Lestera, koji je bez ikakve sumnje i derbi kola. Meč između ova dva tima je zakazan za 20 časova i 15 minuta.\nFudbaleri Liverpula ne igraju toliko dobro kao što je to slučaj bio prošle sezone kada su posle trideset godina došli do šampionske titule i to potpuno zasluženo pošto su imali ogromnu bodovnu prednost u odnosu na drugoplasirani Mančester Siti. Kada je ovaj šampionat u pitanju, "redsi" se trenutno nalaze tek na trećem mestu na tabeli, ruku na srce uz samo bo manjka u odnosu na prvoplasirani Lester, koji im između ostalog dolazi u goste ovog puta. Ono što svakako nije dobra stvar kada je Liverpul u pitanju je da Jirgen Klop za ovaj meč neće moći da računa na čak devet fudbalera, pa je sigurno da "redse" očekuje težak posao.\nSigurno je da svi navijači Lestera imaju dosta razloga za zadovoljstvo, pošto se ova ekipa trenutno nalazi na prvom mestu na tabeli engleske Premijer lige, što je zaista malo ko očekivao. Do sada su "lisice" ostvarile ostvarile čak šest trijumfa i dva poraza, a u prošlom kolu su izabranici Brendana Rodžersa odigrali još jedan sjajan meč na svom terenu, u kom su savladali nimalo naivnu ekipu Vulverhemptona. Pre toga je ovaj tim odigrao jedan od svojih najboljih mečeva u ovom šampionatu, pošto su deklasirali Lids na gostovanju sa 1:4. Inače, "lisice" su do sada odigrale četiri meča na strani i ostvarile isto toliko trijumfa.\nJirgen Klop ima dosta problema pri sastavu tima za ovaj meč, a sva je prilika da ga to očekuje i u narednih nekoliko nedelja. Sa druge strane, Lester je stoprocentan na strani, i sigurno je da nisu bez šansi na ovom susretu, a ipak vam savetujemo da probate sa golovima, kojih bi trebalo da bude na obe strane, zbog čega vam savetujemo da probate sa igrom GG koju kladionica 1xbet plaća sa kvotom 1.67.


Ko je odgovoran za posledice olujnog nevremena u Makedoniji?\nM. D. 10. avgusta 2016. 10:50\nTragične posledice olujnog nevremena u Skoplju i nekoliko makedonskih sela, koje je odnelo 22 života, a strahuje se da poginulih ima više, otvorilo je pitanje da li je nadolazak katastrofe mogao da se predvidi i da li se moglo delovati preventivno.\nKako se procenjuje oko 5.000 porodica pretrpelo je veliku materijalnu štetu, stanovnici ugroženog područja se žale na spori dotok pomoći, a otklanjanje posledica i saniranje štete će, veruje se, trajati veoma dugo, preneli su makedonski mediji..\nHidrometeorološki zavod Makedonije saopštio je da je olujno nevreme u subotu nezabeleženo u arhivama tog zavoda.\nIz Zavoda tvrde da su upozorili na moguću destabilizaciju vremenskih prilika za 6. avgust, dok se na društvenim mrežama pojavljuju tvrdnje da u prognozama koje su emitovane putem nacionalne televizije u popodnevnim i večernjim satima, dakle, neposredno uoči oluje, nije bilo ni reči od upozorenja i nagoveštaja šta bi se moglo usledi.\nUniverzitetski profesor zadužen za upravljanje krizom i civilnu zaštitu Marina Mitrevska kaže da je zatajilo nekoliko važnih institucija kao što su Hidrometeorološki servis, Uprava za zaštitu i spasavanje i Centar za rešavanje kriza.\nOna tvrdi da postoje instrumenti spremni za prevenciju i rano upozoravanje.\nInače, Automotosavez Makedonije saopštio je juče da je obilaznica oko Skoplja ponovo otvorena za saobraćaj u oba smera, uz upozorenje da su delovi puta značajno oštećeni.


Trafiking preplavio Kosovo - Ostalo - KOSOVAHABER\nTrafiking preplavio Kosovo\nSubota 12 Januar 2013 22:46\nU izveštaju američke Ambasade o Kosmetu, u koji je Srna imala uvid, stoji da je "Kosovo izvorišna, odredišna i tranzitna zemlja za žene i decu koji su izloženi trgovini radi seksualne eksploatacije (seks trafiking), dok su deca izložena i prisilnom prosjačenju".\n"Vlada Kosova ne ispunjava u potpunosti minimum standarda za eliminaciju trafikinga, međutim, ona čini značajne napore da to učini implementacijom standardnih operativnih procedura", navodi se u izveštaju, koji je prosleđen centrali u Vašingtonu.\nU tekstu se navodi da je većina žrtava seks trafikinga poreklom sa Kosova.\n"Većina međunarodnih žrtava prisilne prostitucije su mlade žene iz istočnoevropskih zemalja, kao što su Moldavija, Albanija, Poljska i Srbija. Kosovske žene i deca izloženi su prisilnoj prostituciji, ropskim brakovima i prinudnom radu širom Evrope", navodi se u izveštaju.\nKosovska policija ima informacije da trgovci ređe eksploatišu žrtve seks trafikinga u barovima i kafićima, a više u privatnim stanovima, gde žrtve prisilno odvode. Sa ocenom ambasade da je angažovanje "kosovske vlade radi prevencije trafikinga i dalje veoma izraženo", u izveštaju se konstatuje da su međunarodne organizacije primetile da su sudovi i tužilaštva i dalje loše pripremljeni za krivično gonjenje u slučajevima trafikinga, što dovodi do slabe odgovornosti za počinioce krivičnog dela trafikinga.\nKonstatuje se da, "uprkos tome što je bilo nekoliko prijava o saučesništvu vladinih službenika u slučajevima trafikinga, nijedan vladin službenik nije osuđen za saučesništvo".\nPrema zvaničnim podacima Kosovske policijske službe, na Kosmetu boravi između dve i tri hiljade žena iz Kosova.\nPolicija raspolaže podacima da ne postoji ugostiteljski objekat u kome se ne upražnjava prostitucija i ne provode akcije širom Kosmeta. Pre desetak dana na području Đakovice, Prizrena i Prištine uhapšeno je 11 Albanaca, a 22 žrtve trafinkinga, Moldvake, stavljene su pod nadzor policije.\nMeđu osumnjičenima za krivično delo trgovine ljudima nalaze se i dvojica visokih funkcionera kosovskih privremenih vlasti. Suspendovan je visoki funkcioner u Ministarstvu socijalne politike, zadužen za izdavanje radnih viza, kao i Refki Morina, direktor kancelarije za migrante Kosovske policijske službe.\nOno što zabrinjava, kako piše u jednom od ranijih saopštenja KPS-a, jesu "mito i korupcija - bolest od koje nisu imuni ni pripadnici policije". Umešanost u kriminal svojih pripadnika policija pravda niskim platama i neobučenošću, ali se teret odgovornosti prebacuje i na pripadnike Eusleksa i Kfora, koji, kako se naglašava, znaju za trgovinu ljudima, ali ne čine dovoljno da se pooštre kontrole ilegalnog ulaska na Kosovo./vesti/


NBS: Očekujemo da mere spreče rast loših kredita | SEEbiz.eu\nNBS: Očekujemo da mere spreče rast loših kredita\nObjavljeno: 20.04.2020 / 13:44\nBEOGRAD - Narodna banka Srbije će i u narednom periodu pažljivo pratiti eventualne promene u kvalitetu portfolija banaka, ali očekuju da propisani zastoj u otplati obaveza, kao i sve druge preduzete mere, olakšaju posledice krize, smanje negativan uticaj na dužnike, i tako spreče potencijalni rast problematičnih kredita.\nGuverner Narodne banke Srbije Jorgovanka Tabaković ovim rečima je odgovorila na pitanje Tanjuga da li očekuje, obzirom na aktuelnu situaciju, da će nakon krize značajnije porasti nivo loših kredita (NPL) i kakve su procene NBS u tom smislu.\n“Visok udeo problematičnih kredita bio je jedan od najvećih izazova sa kojim se suočavao bankarski sektor u prethodnom periodu i sa kojim smo se uspešno izborili”, kaže Tabaković.\n“I u narednom periodu pažljivo ćemo pratiti eventualne promene u kvalitetu portfolija banaka, ali očekujemo da propisani zastoj u otplati obaveza, kao i sve druge preduzete mere, olakšaju posledice krize, smanje negativan uticaj na dužnike, i tako spreče potencijalni rast problematičnih kredita”, rekla je Tabaković za Tanjug.\n“To znači da su ostali faktori imali pozitivan doprinos od 2,8 milijardi evra na rast devizni rezervi, od čega je preko 2,5 milijardi evra, odnosno 90 odsto povećanja, rezultat naših aktivnosti na deviznom tržištu”, objašnjava guverner.\n“To znači i da smo na vreme razmišljali da povećavamo devizne rezerve i tako dodatno ojačamo stabilnost domaćeg finansijskog sistema i otpornost na potencijalne potrese iz međunarodnog okruženja. Navedenim smo pokazali da su monetarna i fiskalna politika i na ovom planu delovale usklađeno. Smanjenje zaduženosti doprinelo je povoljnijoj fiskalnoj poziciji zemlje, a jačanje deviznih rezervi ojačalo je domaći finansijski sistem”.\n“To znači da je do sada gotovo tri miliona klijenata, i pravnih i fizičkih lica, prihvatilo moratorijum”, rekla je Tabaković.\nTagovi: Narodna banka Srbije, Jorgovanka Tabaković, loši krediti, nenaplativi krediti


Tači u Berlinu - sporan gost\nTači u Berlinu – sporan gost\nTanjug 9. maja 2018. 15:40\nKosovski predsednik Hašim Tači danas se sastaje sa nemačkom kancelarkom Angelom Merkel, prvi put od kada je na toj funkciji, a taj susret , kako ocenjuje Dojče vele, neće biti jednostavan zbog Tačijeve prošlosti i reputacije da je bio ključnifaktor za povezivanje organizovanog kriminala i politike na Kosovu\nDW prenosi da je Nemačka, posle SAD, najjači politički, vojni i finansijski pomagač i prijatelj Prištine, o čemu govori to što je, kako navodi ovaj medij, Berlin jedan od glavnih sponzora briselskog dijaloga, a da kancelarka Angela Merkel duže od decenije i lično poznaje Tačija.\nKako se navodi, Tači je više od 20 godina najvažniji političar Kosova, a međunarodna javnost je prvi put čula njegovo ime početkom 1999. godine, kada je kao politički predstavnik OVK, zajedno sa predsednikom Ibrahimom Rugovom predvodio kosovsku delegaciju u mirovnim pregovorima sa SR Jugoslavijom u Rambujeu“.\nDW i podseća na njegovu ratnu i političku prošlost i navodi da mnogi Kosovari vide u njemu heroja,i zbog toga što je što je kao premijer 17. februara 2008. proglasio nezavisnost Kosova, koje je do danas Kosovo priznalo 115 zemalja i ono je učlanjeno u više međunarodnih organizacija.\n„No, Tačijevo obećanje da će Kosovo vrlo brzo priznati sve zemlje sveta i da će ono postati član UN, još je u dalekoj budućnosti. .Između ostalog Srbija, Rusija i Kina ne priznaju najmlađu evropsku državu. Za Kosovo je posebno problematično što ga ne priznaju države Evropske unije – Španija, Rumunija, Slovačka, Kipar i Grčka. Za razliku od ostalih zemalja Zapadnog Balkana, za Kosovo i dalje važe vize za šengenski prostor“, piše DW.\nKako se navodi, Tači predvodi prištinsku delegaciju u dijalogu sa Beogradom, u aprilu 2011. godine potpisao je i Sporazum o normalizaciji odnosa- najpre u Beču a potom i u Briselu, međutim kompletne normalizacije tih odnosa još nema na vidiku.\nOsim toga, povećalo se i nezadovoljstvo stanovništva, Tači nije uspeo da sakupi dovoljno glasova za članstvo u UN, UNESCO ili Interpol.\n„Pod njegovim vođstvom, Kosovo je postalo najsiromašnija zemlja Evrope, sa stopom nezaposlenosti većom od 30 odsto. U aktuelnoj vladi, najmanje pet ministara je osumnjičeno za korupciju, a istovremeno ovu malu balkansku zemlju muči i organizovani kriminal. Tačijevi kritičari tvrde da je on kum ilegalnih mahinacija na Kosovu“, piše nemački medij.\nDW podseća i da je Tačija „zbog prepada i terorističkih napada“ na jugoslovensku policiju i armiju, Srbija u odsustvu osudila na 10 godina zatvora i ta presuda do danas nije stavljena van snage, a kasnije je raspisana još jedna poternica „zbog terorističkih aktivnosti i napada“ zbog koje se ime kosovskog predsednika nalazi i na Interpolovoj poternici.\nIpak, mnogo veću težinu imaju optužbe nemačke obaveštajne službe BND iz 2005. godine, koje pominju mediji na nemačkom, a u kojima se Tači označava kao jedna od ključnih figura za povezivanje organizovanog kriminala i politike na Kosovu.\nMediji pišu i da Tači ima „direktne kontakte sa organizovanim kriminalom u Češkoj i Albaniji“, kao i da je bio umešan u „poslove sa drogom i oružjem“.\n„Još teže optužbe su usledile 2010. Posle dvogodišnje istrage Saveta Evrope koju je predvodio Švajcarac Dik Marti, Tači i drugi bivši članovi UČK su optuženi da su umešani u trgovinu organima i druge ratne zločine. Te optužbe je trebalo da istraži i rasvetli Specijalni sud u Hagu. Ali još nema optužnice“, navodi DW.\nPitanje je da li će Tači uopšte biti optužen zbog ratnih zločina, piše DW i zaključuje da one ne bi trebalo da bace senku na razgovore sa kancelarkom Merkel, jer osom Tačija i mnogi građani Kosova očekuju viznu liberalizaciju.


Izgraditi spomen-obilježja na svim stratištima | Palelive.com\nPočetna Regija Zvornik Izgraditi spomen-obilježja na svim stratištima\nIzgraditi spomen-obilježja na svim stratištima\nZVORNIK – Skupština Udruženja ratnih vojnih invalida /RVI/ Zvornik usvojila je danas finansijski i izvještaj o radu za prošlu godinu, te Plan rada za ovu godinu.\nPredsjednik Udruženja RVI Dragislav Mijanović rekao je, nakon Skupštine, novinarima da je Planom rada za 2016. godinu predviđeno da se članovi Udruženja više angažuju na realizaciji podizanja spomen-obilježja poginulim borcima i civilnim žrtvama rata po zvorničkim mjesnim zajednicama gdje su bila najveća stratišta u posljednjem ratu.\nMijanović je rekao da će Udruženje RVI i dalje insistirati kod nadležnih lokalnih vlasti da se urede arhitektonske barijere za nesmetan ulazak invalida u ustanove ili institucije, kako bi sami mogli da obavljaju određene poslove i izrazio očekivanje da će svi prilazi ustanovama biti na adekvatan način urađeni najduže za dva mjeseca.\nOn je dodao da je Planom rada predviđeno da se organizuju i sportsko-ribolovna i druga takmičenja za ratne vojne invalide u cilju što zdravijeg života ove kategorije.\nGovoreći o zapošljavanju ratnih vojnih invalida i njihove djece, Mijanović je rekao da je u ovoj oblasti napravljen pomak.\n„U kompaniji ‘Alumina’ zaposleno je šestoro djece ratnih vojnih invalida, jedno dijete iz ove kategorije u sportsko-trgovinskoj radnji, a imamo obećanje da će jedan broj ratnih vojnih invalida biti zaposlen u regionalnoj deponiji `Crni vrh`, koja bi uskoro trebalo da bude završena“, rekao je Mijanović.\nMijanović je rekao da je zadovoljan saradnjom Udruženja RVI sa Gradskom upravom, te dodao da je Zvornik jedan od rijetkih lokalnih zajednica u Republici Srpskoj, koji iz budžeta izdvaja odgovarajući iznos sredstva za potrebe Udruženja ove populacije.\n„Prošle godine iz budžeta je za potrebe Udruženja bilo izdvojeno 25.000 KM i 8.000 KM za lijekove, dok je za ovu godinu ta budžetska stavka povećana, što doprinosi uspješnijem radu ovog udruženja da se lakše nosi sa problemima jer se radi o ljudima koji su teški invalidi“, rekao je Mijanović.\nPrethodni članakStopa za oporezivanje nepokretnosti 0,07 odsto\nNaredni članakPredstavljen roman „Gora preobraženja“ Ljiljane Habjanović Đurović


SNS flying circus „Necenzurisane laži“ - Nikola Ćupas - Peščanik\nNakon beogradske galerije Progres, izložbu ’’Necenzurisane laži’’ je od ovog ponedeljka moguće videti i u holu Kruševačkog pozorišta. Izložbu je priredila Služba za informisanje Srpske napredne stranke i na njoj je prikazano 2523 od 6732 medijskih sadržaja u kojima se u negativnom kontekstu pominje premijer Vučić, članovi vlade, partijske kolege itd. Kako su došli do tolikog broja negativnih medijskih objava i kojim metodama su ih obrađivali ostaje još uvek nejasno, o čemu je već pisala Sofija Mandić. No, taj zavidan broj eksponata bi trebalo da nas navede na zaključak da u Srbiji nema cenzure, pa je valjda zato vlast odlučila da ovaj, sada već putujući karavan, poseti i Kruševac.\nSvečanom otvaranju izložbe prisustvovali su najviši funkcioneri naprednjaka, a prisutnima se, poput pravog domaćina, prvi obratio Bratislav Gašić. On je pozvao građane da obiđu izožbu i ’’sami prosude da li u Srbiji postoji cenzura, ili su na delu cenzurisane laži’’. Kada to izgovori jedan od najbližih saradnika Aleksandra Vučića, onda nam je jasno stavljeno do znanja da je cenzura ono što vlast kaže da jeste. Dejan Vuk Stanković je dosledno svom uobičajenom stavu govorio kako u Srbiji ’’ne samo da postoji sloboda govora i mišljenja, već i sloboda koja je zloupotrebljena da se može govoriti bez ikakve odgovornosti’’,1 što znači da autori koriste postojeću, od Vučića datu slobodu, kako bi izmaštavali određene činjenice isključivo s ciljem neopravdanog napadanja vlasti, kao da kontinuirano propadanje zemlje na svim nivoima samo po sebi nije dovoljno. ’’Zloupotreba slobode’’ koju Vuk Stanković pominje je samo manipulativan i neargumentovan pokušaj diskreditovanja kritike na račun vlade, a zapravo treba da prikrije želju vladajuće garniture za medijskom kontrolom.\nKorak dalje u celoj priči otišao je Marko Đurić rekavši da su ’’eksponati ogledalo koje smo postavili pred vas, vas, ljude mržnje, koje smo već više puta pobedili na izborima da vam pokažemo da se u Srbiji nikada više neće moći vladati mržnjom’’. Ova izjava problematična je iz nekoliko razloga. Prvo, direktno implicira da je svaki kritički odnos opozicije i/ili pojedinaca prema vlasti mržnja, te ih na taj način izjednačava. Drugo, nejasno je čemu tolika opsednutost onima koji su pobeđeni ’’više puta’’ kada su sve poluge moći u rukama Napredne stranke. Treće, to pasivno-agresivno ’’pokazivanje’’ svakako je vrsta mržnje, no, tu mržnju potpiruje vođenje nacionalističke politike s još uvek jakim velikosrbijanskim pretenzijama.\nKako bi se održale na vlasti što duže, političke elite koriste sve postojeće mehanizme. Broj naprednjaka u ovom gradu sada prelazi 15.000, što znači da će ovo biti jedan od najposećenijih događaja ove godine. Većina članova moraće da obilazi izložbu po službenoj dužnosti više puta, kako bi se stvorio privid o velikoj zainteresovanosti građana, a ujedno i poverenja u vlast. Stoga, instalicija izložbe u Gašićevom gradu ne treba da čudi, jer je u manjim mestima, gde vladajuća struktura ima izrazitu većinu,2 lakše sprovoditi kontrolu i manipulisati narodom. U gradu pod Bagdalom opozcija postoji samo deklarativno, a slobodno izražavanje je omogućeno jedino na društvenim mrežama i na svega nekoliko portala i blogova, dok su svi ostali mediji naprednjačka glasila.3 Takvo stanje predstavlja dodatni problem za sve ljude koji naprave kritički osvrt na račun vlasti, zbog veće izloženosti u manjoj sredini. To možda najbolje ilustruju reči naprednjačkog narodnog poslanika Ivana Manojlovića iz Kruševca da ’’cilj ove izložbe nije bio da se prozovu mediji, već jednostavno da se pokaže način na koji određeni mediji u Srbiji rade’’. U tom smislu, poruka izložbe predstavlja i upozorenje svim potencijalnim uzbunjivačima sa lokala.\nGrađani Kruševca ne moraju da se bave analizom sadržaja mejnstrim medija kako bi videli u kakvom se stanju nalaze kruševački mediji. Za poslednje četiri godine u lokalnim glasilima ne postoje objave u kojima se Gašić pominje u negativnom kontekstu. Podsećanja radi, u periodu obavljanja funkcije ministra odbrane, zbog brojnih propusta, bio je jedan od najkompromitovanijih političara. Kako ne bismo nabrajali od reda sve afere čiji je akter, dovoljno je reći da lokalni (režimski) mediji nisu objavili vest o tragičnoj aferi helikopter. Ako glavni gradski sajt krusevac.rs koji se finansira javnim novcem ne objavi vest u kojoj se lider kruševačkih naprednjaka optužuje za sukob interesa i/ili za neku drugu radnju koja nije u skladu sa zakonom, onda je to dokaz da nije u fuknkciji javnog interesa, odnosno da neko utiče na kreiranje uređivačke politike. Nemoguće je da SNS leteći cirkus ’’Necenzurisane laži’’ može da dokaže kako to nije istina. E sad, ako to nije cenzura – kako se onda to zove?\n„Prekršajni sud u Valjevu kaznio je sa 55.000 dinara penzionera iz Gornjeg Milanovca Ratka Jerinića (68) zato što je iz kombija, u kome se nalazio kao suvozač, dok je prolazio pored saobraćajca na Ibarskoj magistrali kroz prozor opsovao premijera Srbije Aleksandra Vučića.“ Celu vest pogledajte ovde.\nTrenutna vladajuća koalicija SNS-SPS-JS ima 65 od 70 odbornika.\nO tome vidi ovde.


Makron: Šesti paket sankcija obuhvatio 80 ruskih oligarha i tri TV kanala - 31.05.2022, Sputnik Srbija\nFrancuski predsednik Emanuel Makron izjavio je na samitu EU da će zemlje-članice do kraja godine smanjiti kupovinu ruske nafte za 92 odsto. On je istakao i da je... 31.05.2022, Sputnik Srbija\nKako je rekao, nove paket će omogućiti da se iz sistema SWIFT isključi prva ruska banka i da se prvi put uvede i naftni embargo.Makron nije isključio mogućnost da u budućnosti bude uveden embargo na ruski gas, dodajući da sve zavisi od situacije u Ukrajini.On tvrdi i da iz razgovora sa ruskim predsednikom Vladimirom Putinom vidi da sankcije EU protiv Rusije i vojna podrška Kijevu imaju efekat.\nkriza u ukrajini, rusija – politika, rusija, politika, evropska unija (eu), emanuel makron, sankcije\n16:45 31.05.2022 (Osveženo: 20:26 31.05.2022)\nFrancuski predsednik Emanuel Makron izjavio je na samitu EU da će zemlje-članice do kraja godine smanjiti kupovinu ruske nafte za 92 odsto. On je istakao i da je šesti paket sankcija obuhvatio 80 ruskih oligarha i tri TV kanala.\n„Postigli smo dogovor o novom paketu sankcija…. Te sankcije treba da nam pomognu da smanjimo upotrebu ruske nafte do kraja godine za 92 odsto. Novi paket sankcija protiv Rusije je istorijski. Odlučili smo da prekinemo zavisnost od ruske nafte što je pre moguće“, istakao je on na konferenciji za novinare po završetku dvodnevnog samita EU.\nKako je rekao, nove paket će omogućiti da se iz sistema SWIFT isključi prva ruska banka i da se prvi put uvede i naftni embargo.\nMakron nije isključio mogućnost da u budućnosti bude uveden embargo na ruski gas, dodajući da sve zavisi od situacije u Ukrajini.\n„Ništa se ne sme isključiti… Francuska se nalazi u posebnom položaju jer manje od drugih zavisi od ruskog gasa i možemo da se spremimo tako da ne bude problema, ali druge evropske zemlje u velikoj meri zavise od ruskog gasa. Ali, ništa se ne sme isključiti, jer niko ne zna kako će se razvijati događaji u Ukrajini“, rekao je predsednik Francuske.\nOn tvrdi i da iz razgovora sa ruskim predsednikom Vladimirom Putinom vidi da sankcije EU protiv Rusije i vojna podrška Kijevu imaju efekat.


UNICEF-ov prvi globalni izveštaj o obrazovanju u ranom detinjstvu ukazuje na manjak ulaganja u predškolsko obrazovanje u većini država sveta\nNjujork/Beograd, 9. april 2019. – Više od 175 miliona dece – oko polovina ukupnog broja dece predškolskog uzrasta u svetu – ne pohađa predškolsko obrazovanje, čime se propušta izuzetno važna prilika za ulaganje i stvaraju velike nejednakosti od samog početka, upozorio je UNICEF u novom izveštaju, objavljenom danas.\nU zemljama sa niskim dohotkom, slika je mnogo nepovoljnija, jer samo jedna petina dece pohađa predškolsko obrazovanje.\n„Predškolsko obrazovanje predstavlja obrazovnu osnovu naše dece – svaka naredna faza obrazovanja oslanja se na uspeh ostvaren u tom uzrastu,“ izjavila je izvršna direktorka UNICEF-a Henrijeta For.\n„Ipak, ta prilika je uskraćena prevelikom broju dece širom sveta. Time se povećava rizik da će ponavljati razred ili potpuno prekinuti školovanje, a ta deca ostaju u senci svojih vršnjaka koji su imali više sreće.“\nIzveštaj „Svet spreman za učenje: Kvalitetno predškolsko obrazovanje kao prioritet“ – UNICEF‑ov prvi globalni izveštaj o predškolskom obrazovanju – ukazuje da deca koja pohađaju bar jednu godinu predškolskog obrazovanja imaju veće šanse da razviju važne veštine potrebne za uspeh u školi, a manje šanse da ponavljaju razred ili da prekinu školovanje, te zahvaljujući tome postaju sposobnija da doprinesu razvoju mirnih i prosperitetnih društava i privreda kada odrastu.\nDeca koja pohađaju predškolsko obrazovanje imaju više nego dvostruko veće šanse da ostvare očekivani napredak u razvoju ranih veština čitanja, pisanja i računanja u odnosu na decu koja propuštaju prilike za učenje u ranom uzrastu.\nU Nepalu, deca koja pohađaju programe predškolskog obrazovanja imala su 17 puta veće šanse da pravilno razvijaju rane veštine čitanja, pisanja i računanja.\nU zemljama u kojima više dece pohađa predškolsko obrazovanje, značajno veći broj njih završava osnovnu školu i do kraja osnovne škole stiče minimalne kompetencije kako u čitalačkoj, tako i u matematičkoj pismenosti.\nU izveštaju se ističe da su materijalno stanje domaćinstva, obrazovanje majke i geografska lokacija među ključnim determinantama pohađanja predškolskog obrazovanja.\nMeđutim, siromaštvo predstavlja najuticajniji, odlučujući faktor. Neki od najvažnijih zaključaka:\nUloga siromaštva: U 64 zemlje, najsiromašnija deca imaju sedam puta manje šanse da pohađaju programe predškolskog obrazovanja nego deca iz najbogatijih porodica. U nekim zemljama, jaz između bogatih i siromašnih je još dublji. Na primer, deca iz najbogatijih domaćinstava u Republici Severnoj Makedoniji imaju 50 puta veće šanse da pohađaju predškolsko obrazovanje nego deca iz najsiromašnijih domaćinstava.\nUticaj konflikata: Više od dve trećine dece predškolskog uzrasta u 33 zemlje pogođene konfliktima ili katastrofama nije upisano u programe predškolskog obrazovanja. Međutim, upravo toj deci predškolsko obrazovanje može da donese najveće koristi. Predškolsko obrazovanje pomaže maloj deci pogođenoj krizama da prevladaju traume koje su doživela tako što im pruža strukturu, bezbednu sredinu za učenje i igru, kao i mogućnost da izraze svoja osećanja.\nCiklus obrazovnih postignuća: U zemljama za koje su podaci dostupni, deca čije majke imaju srednje obrazovanje ili više od srednjeg imaju skoro pet puta veće šanse da pohađaju programe predškolskog obrazovanja nego deca čije su majke završile samo osnovnu školu ili nemaju formalno obrazovanje.\nNa globalnom nivou, za predškolsko obrazovanje je 2017. godine izdvojeno u proseku 6,6 odsto domaćih prosvetnih budžeta, a skoro 40 odsto zemalja za koje su podaci dostupni izdvojilo je manje od 2 odsto svojih prosvetnih budžeta za ovaj podsektor.\nU zapadnoj i centralnoj Africi, izdvajanja za predškolsko obrazovanje iznose 2,5 odsto, a 70 odsto dece ne dobija priliku da se uključi u obrazovanje u ranom detinjstvu.\nU Evropi i centralnoj Aziji, vlade opredeljuju najveći udeo sredstava za predškolsko obrazovanje – preko 11 odsto svojih prosvetnih budžeta.\nTaj manjak ulaganja u predškolsko obrazovanje u celom svetu se negativno odražava na kvalitet usluga, uključujući i značajan nedostatak kvalifikovanih vaspitača/ica.\nU zemljama sa niskim i nižim srednjim dohotkom, posmatranim zajedno, živi više od 60 odsto ukupnog broja dece predškolskog uzrasta u svetu, ali tek 32 odsto ukupnog broja vaspitača/ica. Štaviše, u zemljama sa niskim dohotkom trenutno radi samo 422.000 vaspitača/ica.\nSa rastom broja stanovnika, ako se uzme da broj dece po vaspitaču/ici treba da bude idealnih 20 prema 1, svetu će biti potrebno 9,3 miliona novih vaspitača/ica da bi se do 2030. godine ostvario univerzalni potcilj u pogledu predškolskog obrazovanja.\n„Ako današnje vlade žele da njihova radna snaga bude konkurentna u privredi sutrašnjice, treba da krenu od obrazovanja u ranom detinjstvu,“ istakla je direktorka For.\n„Da bismo svojoj deci pružili najbolju šansu u životu da budu uspešna u globalizovanoj privredi, lideri moraju da postave predškolsko obrazovanje kao prioritet i da obezbede odgovarajuća sredstva.“\nUNICEF poziva vlade da svakom detetu, a naročito najugroženijoj i najisključenijoj deci, obezbede najmanje jednu godinu kvalitetnog predškolskog obrazovanja kao univerzalni i rutinski korak na njihovom obrazovnom putu.\nDa bi se to ostvarilo, UNICEF poziva vlade da izdvoje najmanje 10 odsto domaćih prosvetnih budžeta kako bi povećale obuhvat obrazovanjem u ranom detinjstvu, ulagale u vaspitače/ice, standarde kvaliteta i obezbedile pravičnost u širenju kapaciteta.\nPodaci za Republiku Srbiju:\n50% dece uzrasta od 3 do 5 godina pohađa programe predškolskog obrazovanja.\nSamo 9% dece iz najsiromašnijih domaćinstava i 6% dece iz romskih naselja uzrasta od 3 do 5 godina pohađa programe predškolskog obrazovanja.\n98% dece koja imaju 5 godina pohađa programe predškolskog obrazovanja.\nSamo 64% dece iz romskih naselja koja imaju 5 godina pohađa programe predškolskog obrazovanja.\nTajni kod Natalije Đoković\nAzbuku je Natalija naučila pomoću tajnih kodova koji povezuju brojeve i slova. I to praveći parfeme.


Kadetska vaterpolo reprezentacija Crne Gore će igrati za peto mjesto na Evropskom prvenstvu na Malti.\nIzabranici Milana Ćirovića su danas savladali Italiju 10:9, a u nedjelju će im u posljednjem meču na turniru rival biti Hrvatska (16.30).\nNaša selekcija je samo jednom gubila u duelu sa "azurima", i to 1:0, a kasnije je u tri navrata ima po tri gola prednosti.\nBilo je 5:2, 9:6, a potom i 10:7 kada je mrežu zatresao Lazar Vukićević pet minuta i 10 sekundi prije kraja.\nItalija je došla na minus jedan, imala i 15 sekundi da izbori peterce, ali se Crna Gora odbranila.\nNeđo Baštrica je sa tri gola bio najefikasniji u našem timu, Vukićević je postigao dva, a po jedan Balša Vučković, Meldin Hadžić, Marko Bošković, Pavle i Danilo Krivokapić.


Stevan Dukić - Istinomer\nRođen 1968. godine.\nU zvaničnoj biografiji navodi da je završio Fakultet tehničkih nauka u Novom Sadu i da je po zanimanju diplomirani mašinski inženjer.\n„Preko 20 godina radnog iskustva u gasnoj industriji. Obavlјao je poslove inženjera u transportu prirodnog gasa, rukovodioca službe transporta prirodnog gasa, rukovodioca Radne jedinice za transport prirodnog gasa,rukovodioca sektora transporta prirodnog gasa i izvršnog direktora za tehniku u ‘NIS-GAS’ i JP ‘Srbijagas'“, ističe u biografiji.\nVršilac dužnosti direktora preduzeća „Transportgas Srbija“.\nU novembru 2020. nije se odazvao na poziv ministarke rudarstva i energetike Zorane Mihajlović da dođe u Vladu Srbije, na sastanak koji je ministarka održala sa direktorima javnih preduzeća u oblasti energetike. Ona je to pripisala „velikom trudu pojedinaca da se sakrije poslovanje“ tog preduzeća.\n„Zorana Mihajlović je istakla da odbijanjem komunikacije sa Ministarstvom energetike Dukić ‘štiti privatne interese’ direktora Srbijagasa Dušana Bajatovića, koji mu, kako tvrdi, zabranjuje da se pojavi na sastancima u Vladi koje ona zakazuje. Dodala je da ‘Dukić misli da nedolaskom na sastanak može još neko vreme da sačuva svoju poziciju i da izbegne odgovore na pitanja o poslovanju ove firme, ali da nijedan direktor preduzeća nije iznad države koja ga je osnovala, pa ni direktor Transportgasa’. Ministarka Mihajlović je dodala i da u Transportgasu odbijaju svaku komunikaciju sa resornim ministarstvom, a Dukića optužila da ‘potpisuje akte Transportgasa iako nije izabran u skladu sa zakonskom procedurom, što samim tim postavlja pitanje validnosti svih akata koje je kao direktor potpisao’.“ (Danas, 17. 11. 2020. godine)\nMinistarka je napomenula da Dukić pored plate koju prima kao direktor Transportgasa, a „koja je nekoliko puta veća od prosečne plate koju primaju stotine hiljada vrednih muškaraca i žena zaposlenih u Srbiji, prima i još jednu platu veću od 5.000 evra u Gastransu“.\n„Reč je o preduzeću koje je investitor za izgradnju deonice gasovoda „Turski tok“ kroz Srbiju. Njegov osnivač je preduzeće Saut strim Serbia (South Stream Serbia) iz Švajcarske, u kojem je 51 odsto kapitala vlasništvo ruskog Gasproma, a 49 odsto Srbijagasa. Ministarka Mihajlović ističe da na tom projektu određeni radovi kasne u odnosu na dinamiku i to upravo na onim poslovima koji su obaveza Srbijagasa.“ (Danas, 17. 11. 2020. godine)


Cijene goriva u FBiH padaju - Vitez.info\n– Dok će cijene naftnih derivata tijekom ovoga tjedna u Federaciji BiH pasti i do 30 feninga po jednom litru, u Republici Srpskoj idućih dana ne bi trebalo doći ni do kakvih promjena cijena.\nNaime, iz Federalnog ministarstva trgovine su rekli prije nekoliko dana da, prema obavještenjima o promjeni cijena i marži koje su im benzinske crpke dostavile, zaprimljeno je 730 obavijesti o promjeni cijena i marži.\nNa prijedlog ovog ministarstva Vlada FBiH donijela je Odluku o propisivanju mjera neposredne kontrole cijena utvrđivanjem maksimalne visine marži za naftne derivate, kojom je propisala gospodarskim društvima koja obavljaju trgovinu na veliko maksimalnu visinu marži u apsolutnom iznosu od 0,06 KM po litru derivata.\nGospodarskim društvima koja obavljaju djelatnost trgovine na malo naftnim derivatima je propisana maksimalna visina marže u apsolutnom iznosu od 0,25 KM po litru derivata. Dodali su da je ova primjena na snazi od 3. travnja.\n“Sve informacije o cijenama naftnih derivata građani mogu saznati putem mobilne aplikacije Federalnog ministarstva trgovine FMT FBIH oil info, u kojoj su cijene poredane od najnižih do najviših”, istaknuli su prije nekoliko dana iz Federalnog ministarstva trgovine.\nS druge strane, Dragan Trišić, predsjednik Grupacije za promet naftom i naftnim derivatima Gospodarske komore Republike Srpske, rekao je za “Nezavisne” da će zasad cijene goriva ostati na ovoj razini, te da nema informacije da će doći do promjena u idućim danima.\nRadnik jedne benzinske crpke u Tuzli rekao je da su cijene naftnih derivata prethodnih dana blago pale.\nS jedne benzinske pumpe u Zenici su istakuli da je također došlo do blagog pada cijena naftnih derivata, te da je do pojeftinjenja goriva došlo prije nekoliko dana.\n“Trenutno su cijene nešto niže, a za litru benzina potrebno je izdvojiti 2,86 KM, dok litar dizela košta 3,11 KM”, navela je radnica ove benzinske crpke.\nSa “Krajinapetrol” benzinske crpke u Banjoj Luci su za “Nezavisne” rekli da su cijene naftnih derivata slične kao i prethodnih dana.